marsh-mellow/assamese_wikipedia huggingface dataset:
চন্দ্ৰলেখা () ১৯৪৮ চনৰ এখন ভাৰতীয় ঐতিহাসিক দুঃসাহসিক ছবি জেমিনি ষ্টুডিঅ'ৰ এচ এচ বসনে ছবিখনৰ পৰিচালনা আৰু প্ৰযোজনা কৰিছিল এছ টি আৰ ৰাজকুমাৰী, এম কে ৰাধা আৰু ৰঞ্জন অভিনীত এই ছবিখন দুজন ভাতৃ বীৰসিংহ আৰু শশাংকৰ কাহিনী, যিয়ে পিতৃৰ ৰাজ্যৰ শাসনৰ অধিকাৰ পাবলৈ আৰু এজনী গাঁওৰ নৃত্যশিল্পী চন্দ্ৰলেখাক বিয়া কৰোঁৱাক লৈ বিবাদত লিপ্ত হৈছে

১৯৪০ৰ দশকৰ আৰম্ভণিতে ছবিখনৰ নিৰ্মাণৰ প্ৰস্তুতি আৰম্ভ হৈছিল একেৰাহে দুখন বক্স অফিচ হিট ছবিৰ পিছত বসনে ঘোষণা কৰিছিল যে তেওঁৰ পৰৱৰ্তী ছবিৰ নাম হব চন্দ্ৰলেখা কিন্তু যেতিয়া তেওঁ ছবিখনৰ বাবে এক বিজ্ঞাপন অভিযান আৰম্ভ কৰিছিল, তেতিয়া তেওঁৰ হাতত কেৱল এগৰাকী নায়িকাৰ নামহে আছিল, যাক তেওঁ নাকচ কৰিছিল বসনৰ অন্যতম কাহিনীকাৰ ভেপ্পাথুৰ কিট্টুই জৰ্জ ডব্লিউ এম ৰেইনল্ডছৰ উপন্যাস ৰবাৰ্ট মেকেয়াৰ: দ্য ফ্ৰেন্স বেণ্ডিত ইন ইংলেণ্ডৰ এটা অধ্যায়ৰ আধাৰত এটা কাহিনী প্ৰস্তুত কৰিছিল মূল পৰিচালক টি জি ৰাঘৱচাৰীয়ে বসনৰ সৈতে মতানৈক্যৰ বাবে ছবিখন আধাতকৈও অধিক সময় থাকোঁতে এৰি থৈ যায়

মূলতঃ তামিল ভাষাত আৰু পিছলৈ হিন্দী ভাষাত নিৰ্মিত চন্দ্ৰলেখাৰ নিৰ্মাণত পাঁচ বছৰ (১৯৪৩১৯৪৮) লাগিছিল এই ছবিখনৰ চিত্ৰনাট্য, চিত্ৰগ্ৰহণ আৰু অভিনেতা-অভিনেত্ৰী সলনি কৰা হৈছিল আৰু সেই সময়ত এইখন ভাৰতত নিৰ্মিত আটাইতকৈ ব্যয়বহুল ছবি আছিল বসনে নিজৰ সকলো সম্পত্তি বন্ধকত ৰাখি নিজৰ গহনা বিক্ৰী কৰি ছবিখন সম্পূৰ্ণ কৰিছিল, যাৰ চিত্ৰগ্ৰহণকাৰী কমল ঘোষ আৰু কে ৰামনোথ আছিল ভাৰতীয় আৰু পাশ্চাত্য শাস্ত্ৰীয় সংগীতৰ দ্বাৰা বহুলাংশে অনুপ্ৰাণিত ছবিখনৰ সংগীত ৰচনা কৰিছিল এম ৰাজেশ্বৰ ৰাও আৰু এম ডি পাৰ্থসাৰথী গীত ৰচনা কৰিছিল পাপনাসম শিৱন আৰু কোথামংগলমে           .

১৯৪৮ চনৰ ৯ এপ্ৰিলত মুক্তি লাভ কৰা চন্দ্ৰলেখা ছবিখনে সাধাৰণতে ইতিবাচক সমালোচনা লাভ কৰিছিল যদিও ইয়াৰ নিৰ্মাণ খৰচ ওলোৱা নাছিল বসনে কিছু পৰিৱৰ্তন কৰি হিন্দী সংস্কৰণটোৰ পৰিচালনা কৰিছিল, য'ত পুনৰ দৃশ্যগ্ৰহণ কৰা দৃশ্য, সামান্য পৰিৱৰ্তিত অভিনেতা-অভিনেত্ৰী, আঘাজনী কাশ্মীৰী আৰু পণ্ডিত ইন্দ্ৰৰ হিন্দী সংলাপও অন্তৰ্ভূক্ত আছিল সেই বছৰৰ ২৪ ডিচেম্বৰত মুক্তি পোৱা হিন্দী সংস্কৰণটো বক্স অফিচত সফলতা লাভ কৰে  ছবিখনৰ মুক্তিৰ লগে লগে সমগ্ৰ ভাৰতবৰ্ষতে দক্ষিণ ভাৰতীয় চলচ্চিত্ৰই বিশিষ্ট স্থান লাভ কৰিছিল আৰু ই দক্ষিণ ভাৰতীয় প্ৰযোজকসকলক উত্তৰ ভাৰতত তেওঁলোকৰ হিন্দী ছবিৰ বিপণন কৰিবলৈ অনুপ্ৰাণিত কৰিছিল
হিন্দী সংস্কৰণ
চন্দ্ৰলেখাৰ হিন্দী সংস্কৰণটোৱেই আছিল বসনৰ হিন্দী ভাষাৰ প্ৰথমখন ছবি এই সংস্কৰণৰ বাবে বসনে কেইবাটাও দৃশ্য পুনৰ শ্বুট কৰিছিল আৰু কেইজনমান অন্য অভিনেতা-অভিনেত্ৰী ব্যৱহাৰ কৰিছিল আঘাজানী কাশ্মীৰী আৰু পণ্ডিত ইন্দ্ৰই হিন্দী সংস্কৰণৰ সংলাপ লিখিছিল আনহাতে গীতিকাৰ আছিল ইন্দ্ৰ আৰু ভাৰত ব্যাস দুয়োটা সংস্কৰণৰ সংগীত ৰচনা কৰা ৰাজেশ্বৰ ৰাওক হিন্দী সংস্কৰণত বাল কৃষ্ণ কল্লাই সহায় কৰিছিল আনহাতে পাৰ্থসাৰথি আৰু বৈদ্যনাথনে হিন্দী সংস্কৰণৰ পটভূমি সংগীত ৰচনা কৰিছিল তামিল সংস্কৰণটো ১৮,০০০ ফুটতকৈও (৫,৫০০ মিটাৰ) দীঘল আছিল, কিন্তু হিন্দী সংস্কৰণটোৰ দৈৰ্ঘ্য আছিল ১৪,৪৯৫ ফুট (৪,৪১৮ মিটাৰ)

যদিও হিন্দী সংস্কৰণত ৰাজকুমাৰী, ৰাধা আৰু ৰঞ্জনে পুনৰ একে চৰিত্ৰত অভিনয় কৰিছিল, তথাপিও ৰাধা আৰু ৰঞ্জনৰ চৰিত্ৰৰ নাম সলনি কৰা হৈছিল আন অভিনেতাসকলৰ ভিতৰত এন.এছ.কৃষ্ণন, টি.এ.মথুৰাম, টি.ই.কৃষ্ণমাচাৰী, পট্টাই কৃষ্ণমূৰ্তি আৰু এন. সীতাৰমণক কেবল তামিল সংস্কৰণত দেখা গৈছিল যশোধৰা কাটজু আৰু এচ কে চোপ্ৰাই কেবল হিন্দী সংস্কৰণত অভিনয় কৰিছিল 
 টোকা

 তথ্য সংগ্ৰহ 

 গ্ৰন্থপঞ্জী

 
 

 
 
 
 
 
 
 
 

 
 
 
 
 
 
 
 
 
 
 

 বাহ্যিক সংযোগ 

 
    
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:১৯৪৮ বৰ্ষৰ চলচ্চিত্ৰ
শ্ৰেণী:তামিল চলচ্চিত্ৰ
শ্ৰেণী:হিন্দী চলচ্চিত্ৰ
চন্দ্ৰশেখৰ কম্বাৰ (; জন্ম: ২ জানুৱাৰী, ১৯৩৭) এজন প্ৰসিদ্ধ ভাৰতীয় কবি, নাট্যকাৰ, লোকসাহিত্যকাৰ, কানাড়া ভাষাৰ চলচ্চিত্ৰ নিৰ্মাতা আৰু হাম্পিৰ কৰ্ণাটক বিশ্ববিদ্যালয়ৰ প্ৰতিষ্ঠাপক উপাচাৰ্য তেওঁ ৱিনায়ক কৃষ্ণ গোকাক (১৯৮৩) আৰু ইউ আৰ অনন্তমূৰ্তিৰ পাছতে সাহিত্য অকাডেমিৰো সভাপতি

বহুকেইটি খ্যাত-প্ৰখ্যাত বঁটাৰে তেওঁৰ অৱদানক স্বীকৃতি জনোৱা হৈছে ২০২১ চনত তেওঁক পদ্মভূষণ, ২০১১ চনত জ্ঞানপীঠ বঁটা, ১৯৯১ চনত সাহিত্য অকাডেমি বঁটা, ২০০১ চনত পদ্মশ্ৰী, কবীৰ সম্মান, কালিদাস সম্মান আৰু ২০০৪ চনত পম্পা বঁটা প্ৰদান কৰা হয় ১৯৮৩ চনত তেওঁলৈ সংগীত নাটক একাডেমী বঁটা আৰু ২০২১ চনত সংগীত নাটক ফেল'শ্বিপ আগবঢ়োৱা হৈছিল অৱসৰৰ পাছত কম্বাৰাক কানাড়া বিধান সভাৰ সদস্য ৰূপে মনোনীত কৰা হয়, য'ত তেওঁ নিজা হস্তক্ষেপেৰে উল্লেখযোগ্য অৱদান আগবঢ়ায় 

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় সাহিত্যিক
শ্ৰেণী:জ্ঞানপীঠ বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:পদ্মভূষণ বঁটা বিজয়ী
শ্ৰেণী:কন্নড় ভাষাৰ সাহিত্য অকাডেমি বঁটা বিজয়ী
চন্দ্ৰাণী মুখাৰ্জী এগৰাকী বলিউডৰ গায়িকা, আৰু তেওঁ বাপ্পী লাহিড়ীৰ ভগ্নী তেওঁ পশ্চিমবঙ্গৰ এগৰাকী ফিল্মফেয়াৰ মনোনীত শিল্পী

 কেৰিয়াৰ  
চন্দ্ৰাণী মুখাৰ্জীয়ে ১৯৭৫ চনত আগ ঔৰ তুফান চিনেমাৰ জৰিয়তে বলিউডত প্ৰৱেশ কৰে তাৰপাছত তেওঁ কিছুসংখ্যক চিনেমাত গীত গায় আৰু ১৯৯৩ চনত আজ কি ঔৰত চিনেমাৰ জৰিয়তে নিজৰ শেষ গান পৰিবেশন কৰে তেওঁ তিনিবাৰ ফিল্মফেয়াৰ সৰ্বশ্ৰেষ্ঠ মহিলা পিছৰ গায়িকা বঁটাৰ বাবে মনোনীত হৈছিল যদিও কেতিয়াও বঁটা লাভ কৰা নাছিল 

 উল্লেখযোগ্য গানসমূহ  
 পাইছা দো পাইছা এলবাম: হামাৰা সংসাৰ 
 আঁখোঁ সে গিৰানা না এলবাম: সুহাগান 
 সোলাহ শুক্ৰবাৰ বিধি অনুসাৰ - ২ এলবাম: সোলাহ শুক্ৰবাৰ 
 ইয়ে কাইছা সুৰজ হ্যায় এলবাম: সোলাহ শুক্ৰবাৰ 
 মিল যায়ে জো তু এলবাম: ইয়ে প্ৰীত না হোগী কম 
 দিল মিলা লে ও আব্দুল্লা এলবাম: জান-এ-বাহাৰ 
 জয় জয় হো তেৰী জয় জয় হো মা এলবাম: হৰেকৃষ্ণ 
 চোৰি চোৰি কাহাঁ চলা এলবাম: ন্যেন মিলি চেন কাহাঁ 
 ও ৰে সজনৱা... এলবাম: প্যাসী নদী 
 বহুৎ কালা সবেৰা হ্যায় এলবাম: ফকীৰ বাদশাহ 
 বাপুজী বাপুজী এলবাম: কসম 
 দিল টুট গয়া হ্যায় আপনা এলবাম: অনোখা ইনসান 
 শংকৰ ভুলে-ভালে এলবাম: শিৱ শক্তি 
 পেহচান তো থি পেহচানা নেহী এলবাম: গৃহ প্ৰৱেশ 
 জয় জগদমবে মা এলবাম: ভাৰত কি সন্তান 
 মম্মী ডেডী কা পিয়াৰ এলবাম: কানোঁ মেৰী মুঠী মেঁ 
 ন্যেন তেৰী জ্যোতি এলবাম: দুশমনো কা দুশমন

 বঁটা আৰু মনোনয়ন  
 
-
 ১৯৮১ 
 "পেহচান তো থি" (গৃহ প্ৰৱেশ) 
 "3"ফিল্মফেয়াৰ সৰ্বশ্ৰেষ্ঠ মহিলা পাৰ্শ্ব গায়িকা বঁটা
  
-
 ১৯৮২ 
 "মোহব্বত ৰং লায়েগী" (পুনম) 
  
-
 ১৯৮৪ 
 "আজা কি তেৰী ৰাহোঁ মেঁ" (লাল চুনৰিয়া) 
  


তথ্যসূত্ৰ

শ্ৰেণী:গায়িকা
শ্ৰেণী:কণ্ঠশিল্পী
শ্ৰেণী:ভাৰতীয় কণ্ঠশিল্পী
শ্ৰেণী:হিন্দী চলচ্চিত্ৰ
চন্দ্ৰনী মুৰ্মু ( ; জন্ম: ১৬ জুন ১৯৯৩) এগৰাকী ভাৰতীয় ৰাজনীতিবিদ ২০১৯ চনৰ ভাৰতীয় সাধাৰণ নিৰ্বাচনত বিজু জনতা দলৰ সদস্য হিচাপে ওড়িশাৰ কেওনঝাৰৰ পৰা ভাৰতীয় সংসদৰ নিম্ন সদন লোকসভালৈ নিৰ্বাচিত হৈছিল   বৰ্তমান চন্দ্ৰাণী মুৰ্মু ভাৰতীয় সংসদৰ সবাতোকৈ কম বয়সীয়া সদস্য

ইয়াৰ পূৰ্বে দুবাৰকৈ জয়ী হোৱা বিজেপিৰ অনন্ত নায়কৰ বিৰুদ্ধে ৬৬,২০৩ ভোটৰ ব্যৱধানত জয়লাভ কৰে মুৰ্মুয়ে শকুন্তলা লাগুৰিৰ পিছত কেওনঝাৰৰ পৰা পুনৰবাৰ বিজেডিৰ হৈ নিৰ্বাচনত জয়লাভ কৰে ষোড়শ লোকসভাত কনিষ্ঠতম সাংসদ আছিল হাৰিয়ানাৰ হিছাৰৰ পৰা ভাৰতীয় জাতীয় লোকদলক প্ৰতিনিধিত্ব কৰা দুষ্যন্ত চৌটালা 

প্ৰাথমিক আৰু ব্যক্তিগত জীৱন
১৯৯৩ চনৰ ১৬ জুনত চৰকাৰী কৰ্মচাৰী সঞ্জীৱ মুৰ্মু আৰু প্ৰাক্তন সাংসদ হৰিহৰণ সোৰেনৰ (১৯৮০ আৰু ১৯৮৪ চনত কংগ্ৰেছৰ হৈ কেওনঝাৰৰ পৰা জয়ী হোৱা) উৰ্বশী সোৰেনৰ  কন্যাৰ ঘৰত চন্দ্ৰনী মুৰ্মুৰ জন্ম হয় মুৰ্মুৱে ২০১৭ চনত ভুৱনেশ্বৰ শিক্ষা 'অ' অনুসন্ধান বিশ্ববিদ্যালয়ৰ পৰা মেকানিকেল ইঞ্জিনিয়াৰিঙৰ ডিগ্ৰী সম্পূৰ্ণ কৰে প্ৰতিযোগিতামূলক পৰীক্ষাৰ বাবে প্ৰস্তুতি চলাই থকাৰ সময়তে কেওঁঝাৰ সমষ্টিৰ পৰা প্ৰতিদ্বন্দ্বিতা কৰিবলৈ বিজেডিয়ে মাতৃৰ ফালৰ পৰা ককাক হৰমোহন সোৰেনৰ জৰিয়তে তেওঁৰ কাষ চাপিছিল সংৰক্ষিত জনজাতীয় সমষ্টি হোৱাৰ বাবে বিজেডিয়ে ইয়াৰ পৰা প্ৰতিদ্বন্দ্বিতা কৰিবলৈ শিক্ষিত মহিলা বিচাৰি আছিল 

তেওঁ ডাঙৰ-দীঘল হোৱা পিতৃৰ নামত কিছু অমিল পোৱা গৈছিল যিটো মুখ্য নিৰ্বাচনী বিষয়াৰ নজৰলৈ অনা হৈছিল

ছচিয়েল মিডিয়াত প্ৰচাৰিত হোৱা তেওঁৰ মৰ্ফড ইমেজ থকা এটা অশ্লীল ভিডিঅৰো বলি হৈছিল চন্দ্ৰাণী

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:চাঁওতালি ব্যক্তি
চন্দ্ৰাবতী দেৱী (; ১৯ অক্টোবৰ ১৯০৯- ২৯ এপ্ৰিল ১৯৯২) এগৰাকী চলচ্চিত্ৰ অভিনেত্ৰী অভিজাত পৰিয়ালৰ মহিলাসকলৰ বাবে অভিনয় কল্পনা কৰিব নোৱাৰা যুগত তেওঁ সমাজৰ নীতি-নিয়মক অৱজ্ঞা কৰি হিন্দী আৰু বাংলা চলচ্চিত্ৰত কেৰিয়াৰ গঢ়ি তুলিছিল মুজাফ্ফৰপুৰত জন্মগ্ৰহণ কৰা চন্দ্ৰাৱতী কলকাতালৈ গুচি যায় আৰু তাৰ পৰাই বাংলা সাহিত্যত স্নাতক ডিগ্ৰী লাভ কৰি দিনেন্দ্ৰনাথ ঠাকুৰৰ নিৰ্দেশনাত সংগীতৰ প্ৰশিক্ষণ লয় তেওঁৰ স্বামী বিমল পালে তেওঁক নিৰ্বাক চলচ্চিত্ৰ জগতত প্ৰৱেশৰ সুবিধা কৰি দিছিল তেওঁ স্বামীৰ সৈতে 'মুভী পিকচাৰ্ছ' প্ৰতিষ্ঠা কৰিছিল আৰু নিৰ্বাক ছবি "পিয়াৰী"ত (১৯২৯) আত্মপ্ৰকাশ কৰি তাৰকাত্বৰ উচ্চতাত উপনীত হৈছিল সম্ভৱতঃ তেওঁ বংগৰ প্ৰথমগৰাকী মহিলা চলচ্চিত্ৰ প্ৰযোজক হৈছিল প্ৰত্যাহ্বানৰ মাজতো তেওঁ দেৱকী বসুৰ কাল্ট ক্লাছিক "মীৰাবাই" (১৯৩৩) (মীৰাৰ চৰিত্ৰত), "দেৱদাস" (চন্দ্ৰমুখীৰ চৰিত্ৰত) আৰু "দক্ষযজ্ঞ" অভিনয় কৰি শৰচন্দ্ৰ চট্টোপাধ্যায়ৰ নায়িকাসকলৰ চৰিত্ৰত স্থায়ী প্ৰভাৱ পেলাইছিল

কেৰিয়াৰ আগবাঢ়ি যোৱাৰ লগে লগে "অগ্নি পৰীক্ষা" আৰু "আমি ছিৰাজেৰ বেগম"ত স্মৰণীয় অভিনয়ৰে তেওঁৰ চৰিত্ৰবোৰলৈও পৰিৱৰ্তিত আহিল এগৰাকী প্ৰতিভাৱান লেখিকা আৰু সম্পাদিকা চন্দ্ৰাৱতীয়ে গোটেই জীৱন শিল্পৰ বিশুদ্ধতাৰ প্ৰতি দায়বদ্ধ হৈ থাকিল ১৯৯২ চনৰ ২৯ এপ্ৰিলত ৮২ বছৰ বয়সত তেওঁৰ মৃত্যু হয়
তথ্য সংগ্ৰহ

বাহ্যিক সংযোগ
  
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:নিৰ্বাক চলচ্চিত্ৰৰ অভিনেত্ৰী
শ্ৰেণী:চলচ্চিত্ৰ প্ৰযোজক
চন্দ্ৰাৱতী এগৰাকী মধ্যযুগীয় বাংলা কবি আৰু তেওঁক বাংলা ভাষাৰ প্ৰথম পৰিচিত মহিলা কবি হিচাপে গণ্য কৰা হয় নাৰীকেন্দ্ৰিক মহাকাব্য ৰামায়ণৰ বাবে তেওঁ বেছিকৈ পৰিচিত 

জীৱনী
চন্দ্ৰাৱতীৰ জন্ম হৈছিল দ্বিজ-বংশীদাস ভট্টাচাৰ্যৰ ঘৰত, প্ৰায় ১৫৫০ খ্ৰীষ্টাব্দত কিশোৰেগঞ্জৰ ফুলেশ্বৰী নদীৰ পাৰৰ পাটুয়াৰী গাঁৱত, যি বৰ্তমান বাংলাদেশৰ ঢাকা সংমণ্ডলত অৱস্থিত বংশীদাস মানসৰ ভাষণ নামেৰে জনাজাত মনসাৰ বেলাডৰ সুৰকাৰ আছিল সম্বাৰু চন্দ্ৰ মহন্তৰ মতে বংশীদাস মানসমংগলৰ অন্যতম সুৰকাৰ আছিল 

ভাৰত উপমহাদেশৰ পৰা বাংলা ভাষাত ৰামায়ণ ৰচনা কৰা প্ৰথমগৰাকী মহিলা আছিল চন্দ্ৰাৱতী তেওঁ মালুৱা আৰু দস্যু কেনাৰাম গ্ৰন্থও ৰচনা কৰিছিল:-..4 তেওঁ লিখা ৰামায়ণত সীতাৰ দৃষ্টিকোণৰ পৰা ৰামায়ণ বৰ্ণনা কৰিছিল আৰু ৰামক সমালোচনা কৰিছিল চন্দ্ৰাৱতী ব্যক্তিগত উপস্থাপনত এগৰাকী নাৰীৰ দৃষ্টিকোণৰ পৰা ৰচনা কৰা কাহিনীকাৰ হিচাপে জনপ্ৰিয় আছিল, যিয়ে পুৰুষতান্ত্ৰিক বীৰত্বক প্ৰশংসা কৰাৰ পৰিৱৰ্তে পুৰুষৰ অহংকাৰৰ পাকচক্ৰত ধৰা পৰা নাৰীসকলৰ দুখ-কষ্টৰ বাবে বিলাপ কৰে তেওঁ অৱশ্যে কাম শেষ কৰিব নোৱাৰিলে
তথ্য সূত্ৰ

শ্ৰেণী:মধ্যযুগৰ কবি
শ্ৰেণী:ভাৰতীয় কবি
শ্ৰেণী:ভাৰতীয় নাৰী
শ্ৰেণী:মৃত ব্যক্তি
চন্দ্ৰেশ কুমাৰী কাটোচ (, জন্ম: সিং; জন্ম: ১ ফেব্ৰুৱাৰী ১৯৪৪) ভাৰতীয় জাতীয় কংগ্ৰেছ দলৰ এগৰাকী ভাৰতীয় ৰাজনীতিবিদ তেওঁ ভাৰতৰ কেন্দ্ৰীয় চৰকাৰৰ এগৰাকী প্ৰাক্তন সাংস্কৃতিক মন্ত্ৰী তেওঁ লোকসভাৰ (সংসদৰ নিম্ন সদন) সংসদৰ সদস্য আছিল আৰু যোধপুৰ সমষ্টিক প্ৰতিনিধিত্ব কৰিছিল 

২০১২ চনৰ ২৮ অক্টোবৰত কাটোচে ভাৰত চৰকাৰৰ কেবিনেট মন্ত্ৰী হিচাপে শপত গ্ৰহণ কৰে, আৰু তেওঁক সাংস্কৃতিক মন্ত্ৰালয়ৰ নেতৃত্ব ল'বলৈ দিয়া হয়     তেওঁ যোধপুৰৰ মহাৰাজা হনৱন্ত সিং আৰু মহাৰাণী কৃষ্ণা কুমাৰীৰ কন্যা৷ হিমাচল প্ৰদেশৰ ৰাজা আদিত্য দেৱ চান্দ কটোচৰ সৈতে কাংগ্ৰাৰ ৰাজ পৰিয়ালত তেওঁ বিবাহপাশত আবদ্ধ হয়         ২০১৪ চনৰ ভাৰতীয় সাধাৰণ নিৰ্বাচনত তেওঁ প্ৰতিদ্বন্দ্বিতা কৰিছিল যদিও পৰাস্ত হৈছিল
তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
250250 চন্দ্ৰৰ পোহৰে আলোকিত কৰা ছুইডেনৰ হোলমাত থকা এটা বট ক্লাব
চন্দ্ৰৰ পোহৰ () বা জোনাক বা জ্যোৎস্না হল মূলতঃ চন্দ্ৰৰ পৃষ্ঠত বাধা প্ৰাপ্ত হৈ প্ৰতিফলিত হোৱা সূৰ্যৰ পোহৰ চন্দ্ৰৰ পোহৰৰ অধিকাংশই সূৰ্যৰ পৰা প্ৰতিফলিত হোৱা পোহৰ আৰু সামান্য অংশহে পৃথিৱীৰ পৰা প্ৰতিফলিত হোৱা পোহৰ

 ইতিহাস 
প্ৰাচীন গ্ৰীক দাৰ্শনিক এনাক্সাগোৰাছে জানিছিল যে "সূৰ্য্যই চন্দ্ৰক ইয়াৰ উজ্জ্বলতা প্ৰদান কৰে"       , 929,    "    " (2005), . 23

 আলোকসজ্জা 
চন্দ্ৰকলাৰ আকাৰৰ ওপৰত চন্দ্ৰৰ পোহৰৰ তীব্ৰতা ব্যাপকভাৱে নিৰ্ভৰ কৰে আকৌ পূৰ্ণ চন্দ্ৰও অৱস্থাভেদে সাধাৰণত ০.০৫০.১ লাক্স দীপন উজ্জ্বলতা প্ৰদৰ্শন কৰে পৃথিৱীৰ পৰা চন্দ্ৰৰ নিকটতম অৱস্থানৰ সমীপত (ছুপাৰমুনৰ ক্ষেত্ৰত) সৰ্বোচ্চ অৱস্থানৰ সময়ত পৃথিৱীৰ ক্ৰান্তীয় অঞ্চলত চন্দ্ৰৰ পোহৰৰ দীপন ০.৩২ লাক্স পৰ্যন্ত হব পাৰে পৃথিৱীৰ পৰা পূৰ্ণ চন্দ্ৰৰ আপাত পৰিমাণ সূৰ্যৰ তুলনাত মাত্ৰ প্ৰায় ৷ উদ্ধৃতিৰ প্ৰয়োজন 

পাৰ্কিঞ্জি প্ৰভাৱৰ বাবে চন্দ্ৰৰ পোহৰ, বিশেষকৈ পূৰ্ণিমাৰ পোহৰ অধিকাংশ কৃত্ৰিম পোহৰ উৎসৰ তুলনাত খালি চকুৰে চালে অলপ নীলা যেন লাগে কিন্তু চন্দ্ৰৰ পোহৰ ঠিক নীলাও নয় আনকি ইয়াৰ পোহৰক প্ৰায়ে "ৰূপালী" বুলি বৰ্ণনা কৰা হলেও, চন্দ্ৰৰ পোহৰৰ কোনো ৰূপালী বৈশিষ্ট্য নাই

চন্দ্ৰৰ প্ৰতিফলন অনুপাত হৈছে মাত্ৰ ০.১৩৬ অৰ্থাৎ আপতিত সূৰ্যৰ পোহৰৰ মাত্ৰ ১৩.৬ চন্দ্ৰপৃষ্ঠৰ পৰা প্ৰতিফলিত হয় পৃথিৱী পৃষ্ঠলৈ আহি পাওঁতে চন্দ্ৰৰ পোহৰৰ প্ৰায় ১.২৬ ছেকেণ্ড সময় লাগে পৃথিৱীৰ বায়ুমণ্ডলৰ বিভিন্ন কণিকাত চন্দ্ৰৰ পোহৰ বিচ্ছুৰিত হৈ ৰাতিৰ আকাশৰ উজ্জ্বলতা বৃদ্ধি কৰে ফলত অনুজ্জ্বল তৰা আৰু প্ৰেক্ষাপটৰ আকাশৰ মাজত দৰ্শন তুলনা হ্ৰাস পায় সেইবাবে জ্যোতিৰ্বিদসকলে পূৰ্ণিমাৰ সময়ত মহাকাশ পৰ্যবেক্ষণ নকৰে

 চিত্ৰ বীথিকা 

 লোকসাহিত্য 
লোকসাহিত্যত, কেতিয়াবা পূৰ্ণচন্দ্ৰ বা পূৰ্ণিমাৰ নেতিবাচক উপস্থাপন কৰা হয় উদাহৰণস্বৰূপে, কোনো কোনো লোককাহিনী অনুসৰি বিশেষ পূৰ্ণিমাৰ ৰাতি পূৰ্ণচন্দ্ৰৰ তলত শুলে মানুহ ৱেৰৱল্ফ ()লৈ ৰূপান্তৰিত হয় লোকধাৰণা অনুসৰি, চন্দ্ৰৰ পোহৰে চন্দ্ৰগ্ৰস্ত ব্যক্তিসকলৰ মাজত বেয়া লক্ষণ প্ৰকাশ ঘটায় আৰু চন্দ্ৰৰ পোহৰত শুই থকাৰ ফলত কোনো ব্যক্তি অন্ধ বা পাগল হৈ যায়''    '',   , 2000 ক্ৰান্তীয় অঞ্চলত এসময়ত ধাৰণা কৰা হৈছিল যে চন্দ্ৰৰ পোহৰত শুই থকাৰ ফলত কুকুৰীকণা (আচলতে, ভিটামিন এ-ৰ অভাৱত হয়) ৰোগ হয়

"চন্দ্ৰ অন্ধতা" হৈছে ঘোঁৰাৰ পুনৰাবৃত্তিমূলক ইউভেইটিছৰ এটা নাম চন্দ্ৰৰ পোহৰক এতিয়া কাৰণ বুলি ভবা নহয়

ষোড়শ শতিকাত, চন্দ্ৰদুগ্ধ নামৰ গুহাত পোৱা এবিধ কোমল বগা চূণশিলৰ বৰষুণ, চন্দ্ৰৰ ৰশ্মিৰ ফলত হোৱা বুলি ভবা হৈছিল

চেলেনপ্লেক্সিয়া আছিল চন্দ্ৰৰ ৰশ্মিৰ ফলত হোৱা কল্পিত চিকিৎসাজনিত অৱস্থা'''  '' (, 1906), . 920.

 কলা 
২০০৮ চনত কেটি পেটাৰছনে লাইট বাল্ব টু চিমুলেট মুনলাইট নামৰ এখন শিল্পকৰ্ম প্ৰস্তুত কৰে ইয়াত ২৮৯টা লাইটবাল্ব আৱৰণেৰে গঠিত যাতে পূৰ্ণিমা চন্দ্ৰৰ পোহৰৰ দৰে বৰ্ণালী উৎপন্ন হয়

 লগতে চাওক 

 এয়াৰগ্লো
 দিবালোক
 বিক্ষিপ্ত প্ৰতিফলন
 পৃথিৱীৰ পোহৰ (জ্যোতিৰ্বিজ্ঞান)
 চন্দ্ৰৰ প্ৰভাৱ
 স্কোটবায়লজী
 ষ্টাৰলাইট
 চিত্ৰকলাত নিশা (পশ্চিমীয়া শিল্প)
 চিত্ৰকলাত নিশা (পূৰ্বৰ শিল্প)

 তথ্য উৎস 

 বাহ্যিক সংযোগ 

       
    
     

শ্ৰেণী:পোহৰ
চন্দ্ৰৰত্ন বান্দাৰা () হ'ল শ্ৰীলংকাৰ এগৰাকী বিশিষ্ট ঔপন্যাসিক ১৯৯১ চনত তেওঁ তেওঁৰ সাহিত্য-কৰ্মৰ বাবে ৰাষ্ট্ৰীয় সাহিত্য বঁটা লাভ কৰিছিল পূৰ্বৰ সাহিত্য-কৰ্মত তেওঁৰ আগ্ৰহৰ বিষয় আছিল শ্ৰীলংকাৰ সামাজিক, সাংস্কৃতিক আৰু ৰাজনৈতিক দিশবোৰ অনুসন্ধান কৰা তেওঁ কেণ্ডীৰ ধৰ্মৰাজা কলেজত পঢ়া-শুনা কৰিছিল 

 সাহিত্য জীৱন 
মেৰু উপন্যাসখনৰ বাবে ১৯৯১ চনত অনুষ্ঠিত শ্ৰীলংকাৰ ৰাজ্যিক সাহিত্য মহোৎসৱত তেওঁ ৰাষ্ট্ৰীয় সাহিত্য বঁটা লাভ কৰিছিল ১৯৯৩ চনত প্ৰকাশিত তেওঁৰ সাহিত্য-কৰ্ম ৱানাসাপুমালা (হোষ্টেজ চিটি) এতিয়ালৈকে আটাইতকৈ চৰ্চিত তেওঁৰ সাহিত্য-কৰ্ম ১৯৮০-ৰ দশকত শ্ৰীলংকাৰ উত্তৰ প্ৰভিঞ্চৰ এজন ৰাজনৈতিকভাৱে অনুপ্ৰাণিত যুৱকে সন্মুখীন হোৱা জটিল সমস্যাবোৰ কিদৰে মোকাবিলা কৰিছিল তাৰ বৰ্ণনা ইয়াত লিপিৱদ্ধ হৈছে তেওঁৰ এই ৰচনাৰ আখ্যান পদ্ধতিক ৬০ৰ দশকত গুণদাস অমৰশেখৰ আৰু ছিৰি গুনাসিংহে দৰে বিশিষ্ট ব্যক্তিসকলে প্ৰৱৰ্তন কৰা শৈলীৰ পুনৰ সৃষ্টি হিচাপে চিহ্নিত কৰিব পাৰি 

ৱানাসাপুমালা ই ১৯৯৩ চনত শ্ৰেষ্ঠ উপন্যাসৰ বাবে ডি. আৰ. ৱিজেৱাৰ্ডেনা বঁটা লাভ কৰিছিল  এই গ্ৰন্থখনক ইতিমধ্যে "কানাডা-শ্ৰীলংকা এডুকেশ্বন ফাউণ্ডেশ্যন"ৰ পৃষ্ঠপোষকতাত ইংৰাজী (বিজিতা ফাৰ্ণাণ্ডোৰ হোষ্টেজ চিটি) আৰু তামিল (উদয়গল পুক্কাল) ভাষালৈ অনুবাদ কৰা হৈছে বিজিতা ফাৰ্ণাণ্ডো শ্ৰীলংকাৰ অন্যতম জ্যেষ্ঠ অনুবাদক আৰু ২০০৪আৰু ২০০৫ চনত তেওঁ তেওঁৰ অনুবাদ-কৰ্মৰ বাবে শ্ৰেষ্ঠ অনুবাদকৰ ৰাষ্ট্ৰীয় বঁটা লাভ কৰিছিল 

১৯৯০-ৰ দশকৰ শেষৰ ফালে শ্ৰীলংকাত তেওঁৰ উপন্যাস ৱিমন ডোৰাকোডা ৰ আধাৰত কৰি এখন টেলি-ড্ৰামা নিৰ্মাণ কৰা হৈছিল আৰু ৰাষ্ট্ৰীয় টেলিভিছন, শ্ৰীলংকা ৰূপবাহিনী কৰ্প'ৰেছনত ধাৰাবাহিকভাৱে প্ৰচাৰ কৰা হৈছিল চন্দ্ৰৰত্ন বান্দাৰা এগৰাকী প্ৰশংসিত চুটি গল্প লেখক আৰু কবি কবি হিচাপে তেওঁ তেওঁৰ অপৰম্পৰাগত শৈলীৰ বাবে জনাজাত 

তেওঁৰ পঞ্চম উপন্যাস "ৱালাকুলু বাম্মা" (শ্ৰীলংকাৰ সৰসাভি প্ৰকাশকে প্ৰকাশ কৰা ৱাল অৱ ক্লাউড্স) ২০১৬ চনৰ ৩ এপ্ৰিলত টৰণ্টোত উন্মোচিত হৈছিল এই উন্মোচনী অনুষ্ঠানত ড জয়ালথ মনোৰাথনে মূল ভাষণ প্ৰদান কৰিছিল

 গ্ৰন্থপঞ্জি 

 উপন্যাসসমূহ 

 মেৰু (দ্য উইংগেড এণ্টছ) 
 ৱানাসাপুমালা (বন্য চম্পক ফুল) 
 পণবন্দী চহৰ
 উদয়গল পুক্কাল
 বিমান দোৰাকাড়া (ভৱনৰ প্ৰৱেশদ্বাৰ) 
 প্ৰেমানিশানছা

 চুটি গল্প সংকলন 

 কেনিমণ্ডলা গিনিগাথ দা (ছাদ জুইত জাহ যোৱাৰ দিনটো) 
 স্তুপায়া বিন্দা ভেটিমা (দাগোবাৰ পতন) 
 লেনাডোৰা পিপুনা প্ৰেমায়া

 কবিতা 

 চালিথে (দ্য শ্বেকেন) 
 অসিকিতায়গে সিহিনায় (দ্য ড্ৰিম অৱ দ্য ভল্গাৰ ফেল ') 
 মাৰা ৰঙ্গনায়া (মৃত্যুৰ নৃত্য) 
 ডুম্বাৰা লাটনিয়া (দ্য লেমেণ্টেচন অৱ ডাম্বাৰা) 
 কেটাকিৰিলি

 তথ্যসূত্ৰসমূহ 

শ্ৰেণী:জীৱিত ব্যক্তি
শ্ৰেণী:শ্ৰীলংকাৰ সাহিত্যিক
চন্দৰী আই () শংকৰদেৱৰ পৰিয়ালৰ এগৰাকী পৰিচাৰিকা বা দাসী আছিল৷ কোনো কোনোৰ মতে, চন্দৰী আই শংকৰদেৱৰ ধাই মাক আছিল৷ পৰিচাৰিকা যদিও তেওঁ সমাজত প্ৰচলিত শাস্ত্ৰজ্ঞানেৰে জ্ঞানী আছিল৷ সেই বাবেই শংকৰদেৱৰ সৃষ্টিতো খুঁত উলিয়াই তাক শুধৰাবলৈ সক্ষম হৈছিল৷ শংকৰদেৱে তেওঁৰ প্ৰথম অংকীয়া নাট চিহ্ন-যাত্ৰা ৰচনা কৰিছিল ১৪৬৮ খ্ৰীষ্টাব্দত৷  ৰামচৰণ ঠাকুৰ বিৰচিত গুৰু চৰিততো আছে;

পুনু পুনু চান্দেৰী মুখত দেই নিয়া নখায় শংকৰে তাক পেলায় চাদিয়া৷৷তথাপিতো দিৱয় চান্দেৰী ধাই বান্দী৷হেন দেখি শংকৰে উঠয় কান্দি কান্দি৷৷    

দশম পাঠ কৰোঁতে ভকতসকলে বিষ্ণু বুদ্ধি কৰি নন্দৰ পোক৷ দেখাইলা বৈকুণ্ঠ ব্ৰজৰ লোক৷৷ পদফাকি শুনি শংকৰদেৱক খাটনি ধৰিছিল, কৃষ্ণই গোপ-গোপীক দেখুওৱাৰ দৰে শংকৰদেৱেও তেওঁলোকক বৈকুণ্ঠখন দেখুৱাওক৷ তাকে শুনি শংকৰদেৱে তুলাপাতত সাত বৈকুণ্ঠৰ চিত্ৰ আঁকিলে৷ কিন্তু স্বৰ্গৰ বৃক্ষ কল্পতৰুজোপা কত দিব তাকে ভাবি ৰৈ গল৷ চোতালত ধান শুকুৱাই থকা চন্দৰী আয়ে মাত দিলে ডেকাগিৰি, সেইখিনিতে নিদিয়া কিয়, শ্ৰীমন্দিৰ কাখে সপ্তম দ্বাৰ আগকৈ৷  চন্দৰী আই সংস্কৃত ভাষাও জানিছিল আৰু গীতাতত্ত্ব ব্যাখ্যা কৰিব পাৰিছিল৷ এবাৰ শংকৰদেৱক তৰ্কত হৰুৱাবলৈ এদল পণ্ডিত আহি শংকৰদেৱ কত আছে সোধোঁতে চন্দৰী আয়ে তাৰ কাৰণ সোধাত শাস্ত্ৰ ব্যাখ্যা কৰিবলৈ অহা বুলি কলে৷ তেতিয়া তেওঁ সেই পণ্ডিতদলৰ আগত গীতাতত্ত্ব ব্যাখ্যা কৰি দিছিল আৰু পণ্ডিতসকল চন্দৰী আইৰ পাণ্ডিত্য দেখি অবাক হৈছিল৷ এইগৰাকী নাৰীৰ বিষয়ে চৰিতপুথিসমূহত বহলাই পোৱা নাযায়৷ কৰবাত তেওক গোঁসানী, কৰবাত আই, কবাত ধাই বুলি উল্লেখ থকা পোৱা যায়৷ নামটোও ঠাইবিশেষে চন্দৰী বা চান্দেৰী৷ চিহ্নযাত্ৰ নাট প্ৰদৰ্শন শেষ কৰাৰ পিছত ঘৰাঘৰি যোৱা মানুহে বাটত চন্দৰী আইক পাই কলৈ যায় সোধাত কৈছিল, ডেকাগিৰিয়ে পট আঁকিছে, তাকে চাওঁগৈ৷ তেতিয়া ভকতসকলে কলে যে, লগ হৈ গলেহে দেখুৱাব; অকলে নেদেখুৱায়৷ মোক দেখুৱাব বুলি আই গৈ শংকৰদেৱক পটখন দেখুৱাবলৈ কোৱাত শংকৰদেৱে কলে, অকলে আহিব নাপায়৷ তেতিয়া বুঢ়ীয়ে খং কৰি কলে, পূৰ্বৰ কথা মনত ৰাখিছা হবলা? কাজলী পাৰলী গৰুৱে ধান খোৱাত যে মই গালি পাৰিছিলোঁ, সেইদেখি মোক নেদেখুৱাবা নেকি? তেতিয়া শংকৰদেৱে মিচিকিয়াই হাঁহি পট দেখুৱাইছিল৷ এই কথাখিনিৰ বৰ্ণনা বৰদোৱা গুৰু চৰিতৰ ৬৫ পৃষ্ঠাত আছে৷ 

পৰৱৰ্তী কালত বিভিন্ন পদ-দিহা-কীৰ্তনত চন্দৰী বা চান্দেৰী আইৰ বিষয়ে উল্লেখ পোৱা যায়৷ মাধব আতা সত্ৰত পোৱা সাঁচিপতীয়া পুথিত পোৱা কীৰ্তনৰ উপৰি অনেক দিহানামত চন্দৰী আইৰ উল্লেখ পোৱা যায়৷ এটা উদাহৰণ;

চন্দৰী মাতৃক পথত পুছন্ত কৈক যোৱা বুঢ়ী আই শংকৰদেউ আঁকিছে সাতোখন বৈকুণ্ঠ আপুনি আহোঁগৈ চাই৷ 

তথ্য সূত্ৰ

শ্ৰেণী:অসমৰ নাৰী
শ্ৰেণী:নৱবৈষ্ণৱ ধৰ্ম
শ্ৰেণী:মহাপুৰুষীয়া ধৰ্মৰ অনুগামী
চপয়() এবিধ চতুষ্পদী ছন্দৰ কবিতা ৷ এই ছন্দত চাৰি ফাঁকি থাকে ৰাগ অনুসাৰে ইয়াৰ প্ৰত্যেক ফাঁকিত দহ, এঘাৰ, বাৰ, তেৰলৈকে বা তাতোকৈ বেছি আখৰ থাকিব পাৰে আৰু দুই পদৰ শেষৰ আখৰৰ মিল থাকে৷ চপয় পৰস্পৰে মিল হোৱা চাৰি ফাকিৰ এবিধ ছন্দেৰে ৰচনা কৰা বিষ্ণুৰ স্তৱ হেমকোষ, হেমচন্দ্ৰ বৰুৱা, পৃ;নং; ৪৭২, সম্পা: দেবানন্দ বৰুৱা, হেমকোষ প্ৰকাশন, ২০১৫ভটিমা মাধুৰী, মহেন্দ্ৰনাথ শইকীয়া, পৃ:নং; ৮০, বেদকণ্ঠ,২০১৪ ছন্দত ৰচিত স্তৱ বা গুণ বৰ্ণনাৰ নামেই চপয়৷শঙ্কৰদেৱে তিনিপ্ৰকাৰ ভটিমা ৰচনা কৰিছিল৷ তাৰ ভিতৰৰ দুটিমান দেৱভটিমাত এই দুৰ্লভ চপয় ছন্দ প্ৰয়োগ কৰিছিল  তেনে এটা দেৱভটিমাৰ চপয় ছন্দৰ এটা অংশৰ উদাহৰণ:--

জয় জয় জগজন জীৱন মুৰাৰি৷
কংস কেশী বক অঘ অন্তকাৰী৷
সেৱে যাক বিভু ব্ৰহ্মা অধিকাৰী৷
ভুকুতি মুকুতি নিত্য কৰতু তোহাৰি৷৷ভটিমা মাধুৰী, মহেন্দ্ৰনাথ শইকীয়া, পৃ:নং;৪৯, বেদকণ্ঠ, ২০১৪

(হামাকু?) কুণ্ডিন নগৰী অনুপাম
আছে কন্যা এক ৰুকমিনী নাম
ভীষ্মক-ৰাজ-নন্দিনী বৰ বালা
বাঢ়য় নব জিনি চান্দক কলা

কি কহব ৰমণীক ৰূপ প্ৰচুৰ
বদনক হেৰি চান্দ ভেল দূৰ
নয়নক পেখি পাই বড়ি লাজ
কৰল ঝম্প কমল জল মাঝ

আন এটা চপয় ছন্দৰ ভটিমা হল,
 
শুণ শুণ ৰুকমিণী আই ৷
কৃষ্ণ গুণ কহন নাযাই ৷
মুখ ইন্দু কৌটি পৰকাশ ৷
দশন মেতিম মন্দ হাস ৷:..202109.

তথ্য সূত্ৰ

শ্ৰেণী:সাহিত্য
চমথিং লাইক এ ৱাৰ () হ'ল ১৯৯১ চনত দীপা ধনৰাজৰ দ্বাৰা নিৰ্মিত এখন ভাৰতীয় তথ্যচিত্ৰ ইয়াত ভাৰতৰ পৰিয়াল পৰিকল্পনা কাৰ্যসূচী পৰীক্ষা কৰা হৈছে যিটো ই মূলতঃ প্ৰভাৱিত কৰা লিংগটোৰ ওপৰত আবদ্ধ আছিল: মহিলা

 সংক্ষিপ্তসাৰ 
ভাৰতৰ পৰিয়াল পৰিকল্পনা বা জনসংখ্যা নিয়ন্ত্ৰণ কাৰ্যসূচী পৰীক্ষা কৰাৰ সময়ত ভাৰতৰ মহিলাসকলৰ জোৰ-জবৰদস্তি বন্ধ্যাকৰণ (টিউবাল লাইগেচনৰ দ্বাৰা কৰা) আৰু এই কাৰ্যসূচীসমূহৰ বিষয়ে ভাৰতীয় মহিলাসকলৰ মতামত আৰু ভাৰতীয় মহিলাসকলৰ পৰম্পৰাগত পাৰিবাৰিক জীৱনৰ ওপৰতো গুৰুত্ব আৰোপ কৰা 

তথ্যচিত্ৰখনে ভাৰতৰ নাৰীৰ প্ৰজনন অধিকাৰৰ অৱস্থা নথিভুক্ত কৰিছে যিয়ে নাৰীৰ বাবে এক নতুন ধৰণৰ অত্যাচাৰৰ কাষত বিজ্ঞানৰ বিচ্ছিন্নতাক পাৰ্শ্বৱৰ্তী কৰি ৰাখিছে চমথিং লাইক এ ৱাৰ ভাৰতৰ প্ৰজনন অধিকাৰ, বিশেষকৈ মহিলাৰ প্ৰজনন অধিকাৰৰ ওপৰত এখন ছবি ছবিখনত মহিলাসকলৰ এটা গোটৰ ফুটেজ অন্তৰ্ভুক্ত কৰা হৈছে য'ত তেওঁলোকৰ যৌনতা আৰু মাতৃত্বৰ বিষয়ে আলোচনা কৰা হৈছিল 

এই মহিলাসকলৰ মাজত হোৱা আলোচনাত মহিলাসকলে তেওঁলোকৰ প্ৰজনন ভূমিকাতকৈ অধিক মূল্যৱান হোৱাৰ বাবে সন্মুখীন হোৱা প্ৰত্যাহ্বানসমূহৰ ওপৰত গুৰুত্ব আৰোপ কৰে এগৰাকী মহিলাই উল্লেখ কৰিছে যে তেওঁলোকক (মহিলাসকলক) কেৱল তেওঁলোকৰ গৰ্ভৰ বাবেহে মূল্য দিয়া হয়, আৰু তেওঁলোকৰ গৰ্ভত লৰা জন্ম হলেহে ভাৰতৰ নাৰীক তেওঁলোকৰ যৌনতা আৰু প্ৰজনন ক্ষমতাৰ বাবে বস্তুনিষ্ঠ কৰা হয় 

ইয়াৰ ফলত মহিলাসকলে প্ৰায়ে নিজৰ যৌনতাক লুকুৱাবলৈ বাধ্য হয় মহিলাসকলে এবাৰ প্ৰজননক্ষম হলে, প্ৰায়ে অতি কম বয়সতে তেওঁলোকৰ বিয়া হৈ যায় আৰু সন্তান জন্ম দিয়াৰ আশা কৰা হয় পৰিয়ালৰ পৰা সন্তান জন্ম দিয়াৰ হেঁচা থকাৰ বিপৰীতে কম আয়ৰ দলিত আৰু মুছলমান মহিলাৰ প্ৰজনন সীমিত কৰিবলৈও চৰকাৰে হেঁচা প্ৰয়োগ কৰে ই প্ৰায়ে মহিলাসকলক লাজ অনুভৱ কৰিবলৈ আৰু তেওঁলোকৰ মাহেকীয়া ঋতু লুকুৱাবলৈ বাধ্য কৰে এটা দৃশ্যত এগৰাকী মহিলাই প্ৰথমবাৰৰ বাবে ঋতুস্ৰাৱ হোৱাৰ বৰ্ণনা কৰি কয় যে বন্ধু এজনে তেওঁক এই কথা লুকুৱাবলৈ কৈছিল, তেনে কৰিবলৈ তাই ভৰিৰে বালি ঠেলিব লগা হৈছিল 

 প্ৰযোজক 
দীপা ধনৰাজ এগৰাকী চলচ্চিত্ৰ নিৰ্মাতা যিগৰাকী ১৯৮০ চনৰ পৰা মহিলাৰ অধিকাৰ আন্দোলনৰ সৈতে জড়িত হৈ আছে তেওঁ বাংগালুৰুস্থিত যুগন্তৰ নামৰ এখন চলচ্চিত্ৰ সামূহিক অনুষ্ঠান প্ৰতিষ্ঠা কৰে যিয়ে মূলতঃ ভাৰতৰ দক্ষিণ অংশৰ মহিলাৰ শ্ৰম আৰু ঘৰুৱা অৱস্থাৰ ওপৰত চলচ্চিত্ৰ নিৰ্মাণৰ ওপৰত গুৰুত্ব আৰোপ কৰে 

তেওঁ এনফ অৱ দ্য ছাইলেন্স (২০০৮) আৰু দ্য এডভোকেট (২০০৭) ৰ দৰে চলচ্চিত্ৰ প্ৰযোজনা কৰিছে তেওঁৰ ছবি চমথিং লাইক এ ৱাৰত ভাৰত চৰকাৰে বলবৎ কৰা জনসংখ্যা নিয়ন্ত্ৰণ নীতিৰ লিংগ আৰু শ্ৰেণী হিংসাৰ চিত্ৰণ কৰা হৈছে 

 তথ্যসূত্ৰ 

শ্ৰেণী:তথ্যচিত্ৰ
শ্ৰেণী:ভাৰত
অধ্যাপক চম্পা শৰ্মা ()এগৰাকী প্ৰখ্যাত ড্ৰোগ্ৰী ভাষাৰ লেখিকা আৰু জম্মু-কাশ্মীৰৰ লগতে হিমাচল প্ৰদেশৰ অন্যান্য ড্ৰোগ্ৰী ভাষী অঞ্চলসমূহত ড্ৰোগ্ৰী ভাষাৰ প্ৰচাৰ আৰু সংৰক্ষণত তেওঁৰ অৱদানৰ বাবে জনাজাত কবি 

প্ৰাৰম্ভিক জীৱন আৰু শিক্ষা
অধ্যাপক চম্পা শৰ্মাৰ জন্ম জম্মু-কাশ্মীৰ ৰ চাম্বা জিলাৰ দঘোৰত এটা ব্ৰাহ্মণ পৰিয়ালত হৈছিল তেওঁ ১৯৬২ চনত বি.এড., ১৯৬৪ চনত এম.এ. (সংস্কৃত) আৰু ১৯৭৫ চনত জম্মু বিশ্ববিদ্যালয়ৰ পৰা পি.এইচ.ডি. (সংস্কৃত) ডিগ্ৰী লাভ কৰিছে তেওঁ ১৯৭৭ চনত ডোগ্ৰী ভাষাত (শিৰোমণি) এম.এ. ডিগ্ৰী লাভ কৰিছে 
কৰ্মজীৱনৰ প্ৰাৰম্ভিক অংশত ১৯৬৯ চনত গান্ধী নগৰৰ চৰকাৰী মহিলা মহাবিদ্যালয়ত সংস্কৃত বিষয়ত তেওঁ জম্মু বিশ্ববিদ্যালয়ৰ সংস্কৃতৰ স্নাতকোত্তৰ বিভাগত জ্যেষ্ঠ ফেলো আৰু সঞ্চালক হিচাপে ডোগ্ৰী কেন্দ্ৰত যোগদান কৰাৰ আগতে পাঁচ বছৰৰ বাবে অধ্যাপনা কৰিছিল 
ডোগ্ৰী গৱেষণা কেন্দ্ৰৰ সৈতে জড়িত হৈ থাকোঁতে, অধ্যাপক চম্পা শৰ্মাই জম্মু বিশ্ববিদ্যালয়ত ডোগ্ৰী ভাষাৰ বাবে সম্পূৰ্ণ স্নাতকোত্তৰ বিভাগৰ মৰ্যাদা লাভ কৰাৰ বাবে কাম কৰিছিল আৰু ১৯৮৩ চনত জম্মু বিশ্ববিদ্যালয়ৰ ডোগ্ৰী বিভাগৰ প্ৰথম মুৰব্বী হিচাপে নিযুক্ত হৈছিল 

সাহিত্যিক জীৱন
অধ্যাপক চম্পা শৰ্মাই সংস্কৃতৰ পৰা ইংৰাজী আৰু হিন্দীৰ পৰা ডোগ্ৰীলৈকে কেইবাখনো কিতাপ অনুবাদ ৰচনাৰ লগতে ১৮খন মূল কিতাপ ৰচনা কৰিছে তেওঁৰ বহুতো কিতাপ ইংৰাজী, হিন্দী, পাঞ্জাৱী, চাওঁতালি, মণিপুৰী, কাশ্মীৰী আৰু থাই নামৰ আন ভাষালৈ অনুবাদ কৰা হৈছে 

মূল কাম 

ডোগ্ৰী কবিতা অনুশীলন (১৯৬৯)
 এ ঝাংক (১৯৭৬) - (লোক সাহিত্যৰ ওপৰত প্ৰবন্ধ)
ডোগৰ ধাৰ্টি (১৯৭৯) - (কবিতা)
ডোগৰ ড ফ'ক-লাইফ (১৯৮৫) - (লোক-ল'ৰ)
 অনুবাদ বিজ্ঞান (সহ-লেখক) (১৯৮৫)
গুৰহে ধুধলে চেহৰে (১৯৮৮) - (গদ্যত সাহিত্যিক স্কেচ)
 কাব্য শাস্ত্ৰত ডগৰী কাব্য জৰীপ (১৯৮৮) - (সাহিত্য সমালোচনা)
ৰঘুনাথ সিং চামিয়াল (হিন্দীত মনোগ্ৰাফ)
 জে জেণ্ডে জী সুৰাগ দিখনা (১৯৯১) - (ডগৰী গান)
জম্মু কে প্ৰমুখ পৰ্ব-তেওহাৰ ঔৰ মেলে
 চাক সুন্না প্ৰীত ব্ৰাছ (১৯৯৬) - (চুটি গল্প)
 পৰিশোধ প্ৰবন্ধ 
নিহাল্প (২০০২)  (ডোগ্ৰী গাজল)
 চেটেন ডি'ৰোল (২০০৪)  (দীঘল ীয়া ডোগৰী কবিতা)
গদিৰণ (২০০৭)  (ডোগ্ৰী কবিতা)
প্ৰফবেদ কুমাৰী ঘাই (২০১১) (ডোগ্ৰীত মনোগ্ৰাফ)
চাঁঝভালে - (ডোগ্ৰী কবিতা)
 চোচ সাধনা - (প্ৰোচ - সাহিত্যৰ ওপৰত বিশ্লেষণাত্মক প্ৰবন্ধ)

 অনুবাদ 

 সংস্কৃতৰ পৰা ডোগ্ৰীভাষালৈ: " "    , -3        ,   
 ইংৰাজীৰ পৰা ডোগ্ৰী ভাষালৈ: "  ",   "    "    ,    ,  .
 হিন্দীৰ পৰা ডোগ্ৰী ভাষালৈ :    ( )
 ইংৰাজীৰ পৰা ডোগ্ৰী ভাষালৈ : "        ",   "       "
 সংস্কৃতৰ পৰা ডোগ্ৰী ভাষালৈ :    ' ""          (  )
 ইংৰাজীৰ পৰা ডোগ্ৰী ভাষালৈ: "     "   ,        ,         "     "

তথ্যৰ উৎস
শ্ৰেণী:কবিশ্ৰেণী:জীৱিত ব্যক্তিশ্ৰেণী: ভাৰতীয় ব্যক্তি
চম্পানেৰ-পাৱাগড় পুৰাতাত্বিক উদ্যান () গুজৰাট ৰাজ্যৰ পাঁচমহল জিলাত অৱস্থিত ২০০৪ চনত প্ৰাকৃতিক ক্ষেত্ৰ হিচাপে ই ইউনেস্কো বিশ্ব ঐতিহ্যবাহী স্থানৰ মৰ্যাদা লাভ কৰে ইয়াত অনেক অখননকৃত পুৰাতাত্বিক, ঐতিহাসিক আৰু জীৱ-সাংস্কৃতিক ঐতিহ্য সম্পত্তি আছে এই মনোৰম প্ৰাকৃতিক পৰিবেশত বহুতো প্ৰাগৈতিহাসিক স্থান আছে তদুপৰি ইয়াত প্ৰাচীন হিন্দু ৰজধানী দুৰ্গনগৰ আৰু ষোড়শ শতাব্দীৰ গুজৰাটৰ ৰাজধানী, অষ্টম-চতুৰ্দশ শতাব্দীৰ মধ্যৱৰ্তী পৰ্যায়ত নিৰ্মিত অনেক অন্যান্য ধ্বংসাৱশেষ, দুৰ্গ, প্ৰাসাদ, ধৰ্মীয় স্থাপনা, ধ্বংসপ্ৰাপ্ত আবাসস্থল, কৃষি স্থাপনা, পানীৰ উৎস ইত্যাদি আছে পাৱাগড় পাহাৰৰ চূড়াত কালিকামাতা মন্দিৰ এটা গুৰুত্বপূৰ্ণ আৰাধনা ক্ষেত্ৰ ইয়াত বছৰৰ সকলো সময়তে দৰ্শনাৰ্থীৰ পয়োভৰ থাকে এই প্ৰত্নতাত্বিক অঞ্চলটিয়ে প্ৰাচীন মোগল সাম্ৰাজ্যৰ এক অবিকৃত ছবি দাঙি ধৰে

তথ্য সংগ্ৰহ

বাহ্যিক সংযোগ

   
   

শ্ৰেণী:ভাৰতৰ পৰ্যটনস্থলী
শ্ৰেণী:ভাৰতৰ বিশ্ব ঐতিহ্য ক্ষেত্ৰ
শ্ৰেণী:ভাৰতৰ পুৰাতাত্বিক ক্ষেত্ৰ
চম্পাৱতী অসমীয়া সমাজত প্ৰচলিত এক সাধুকথা ৰসৰাজ লক্ষ্মীনাথ বেজবৰুৱাই সংকলিত কৰা লোকসাধুৰ সংকলন বুঢ়ী আইৰ সাধুত এই সাধুটো সন্নিৱিষ্ট কৰা হৈছে এই সাধুটোত চম্পাৱতী নামৰ এগৰাকী ছোৱালীৰ বিবাহ এটা অজগৰৰ সৈতে সম্পন্ন হয় পিছত চম্পাৱতীয়ে অজগৰৰ মাতৃৰ প্ৰৰোচনাত অজগৰৰ মোটটো জুইত পুৰি প্ৰকৃত ৰূপত গিৰিয়েকক লাভ কৰে

কাহিনীৰ সাৰাংশ
চহকী লোক এজনৰ জীয়ৰী চম্পাৱতী চহকী লোকজনৰ লাগী আৰু এলাগী দুগৰাকী পত্নী আছিল দুয়োগৰাকীৰে একোজনীকৈ জীয়ৰি আছিল এলাগী তিৰোতাগৰাকীৰ জীয়েক আছিল চম্পাৱতী চম্পাৱতী আৰু তাইৰ মাকক দেউতাক আৰু মাহীমাকে অৱহেলা আৰু লঘু-লাঞ্ছনা কৰিছিল এদিন বাপেকে চম্পাৱতীক পকা ধান ৰখিবলৈ হুকুম দিয়াত ধান ৰখিবলৈ গৈ টঙিৰ ওপৰত উঠি বটা চৰাই খেদিবলৈ গীত জুৰোঁতে কোনোবাই হাবিৰ মাজৰ পৰা চম্পাৱতীক বিয়া কৰাই ঘৰলৈ নিব বুলি প্ৰত্যুত্তৰ দিলে পিছদিনাও এই ঘটনাৰ পুনৰাবৃত্তি ঘটাত চম্পাৱতীৰ দেউতাকে গাঁৱৰ মানুহ লৈ হাবিলৈ গ'ল আৰু যি চম্পাৱতীক প্ৰত্যুত্তৰ দিছে তেওঁ দেখা দিলে নিজৰ জীক তেওঁলৈ বিয়া দিব বুলি কথা দিলে তেতিয়া হাবিৰ পৰা এডাল অজগৰ ওলাই আহিল মাকৰ অনিচ্ছা সত্ত্বেও দেউতাকৰ প্ৰতিজ্ঞা অনুসৰি চম্পাৱতীক ৰীতি-নীতিৰে অজগৰৰ সৈতে বিয়া দিয়া হ'ল দৰা-কইনাক একেলগে থাকিবলৈ দিয়াৰ পিছদিনা দেখা গ'ল যে অজগৰ নাই আৰু চম্পাৱতীৰ দেহত সোণৰ অলঙ্কাৰেৰে উপচি আছে এই দেখি লাগী পত্নীৰ ঈৰ্ষা উপজিল তেওঁ নিজৰ জীয়েককো হাবিৰ পৰা অজগৰ এটা ধৰাই আনি ধন-সোণৰ আশাত চম্পাৱতীৰ দৰে বিয়া দিলে কিন্তু এই অজগৰে ন-কইনাক উদৰস্থ কৰিলে 

জীয়েকৰ মৃত্যুত শোকত ম্ৰিয়মাণ হোৱা লাগী পত্নী আৰু দেউতাকে এদিন এলাগী আৰু চম্পাৱতীক কাটিবলৈ যাওঁতে চম্পাৱতীৰ অজগৰৰৰূপী গিৰিয়েক আহি দুয়োকে গিলি থয় ইয়াৰ পিছত মাক-জীয়েক দুয়োকে অৰণ্যৰ মাজৰ পকী ঘৰ এটালৈ লৈ যায় মাকৰ মৃত্যুৰ পিছত অজগৰৰ ৰাক্ষসী মাতৃয়ে মগনীয়াৰ ভেশেৰে আহি চম্পাৱতীক গিৰিয়েকৰ আচল দেৱৰূপ উন্মোচন কৰিবলৈ মন্ত্ৰণা দিয়ে সেইমতে কাম কৰাৰ পিছত চম্পাৱতীৰ সৈতে গিৰিয়েকৰ বিচ্ছেদ হয় শেষত ছবছৰৰ পিছত দুয়োৰে পুনৰ্মিলন ঘটে অজগৰৰ ৰাক্ষসী মাতৃয়ে চম্পাৱতীক হত্যা কৰিবলৈ প্ৰচেষ্টা চলাওঁতে অজগৰৰূপী দেৱতাই তেওঁক বধ কৰে আৰু ইয়াৰ পিছত দুয়ো সুখেৰে বসবাস কৰিবলৈ লয়

আন লোককথাৰে সাদৃশ্য
পৃথিৱীৰ বিভিন্ন প্ৰান্তত প্ৰচলিত সাধুকথাৰ সৈতে চম্পাৱতীৰ কাহিনীৰ সাদৃশ্য দেখা যায় অৰুণাচল প্ৰদেশৰ আপাতানি লোকসকলৰ মাজত প্ৰচলিত এক অনুৰূপ সাধুকথাতো এক সৰ্পৰ সৈতে এজনী ছোৱালীৰ বিয়া হয় আৰু সাপৰ মোট পুৰি তাই মানৱ ৰূপত গিৰিয়েকক লাভ কৰে তাইৰ ভনীয়েকে ঈৰ্ষান্বিত হৈ আন এটা সাপৰ সৈতে বিবাহপাশত আৱদ্ধ হয় যদিও সৰ্প দংশনত তাইৰ মৃত্যু ঘটে, .   :        .      162. ; : , 2008. . 222-223   . 23. .

চলচ্চিত্ৰ ৰূপ
২০১৬ চনত মুক্তিলাভ কৰা ভাস্কৰ হাজৰিকা পৰিচালিত অসমীয়া ভাষাৰ হ'ৰৰ ফেণ্টাছী চলচ্চিত্ৰ কথানদীত চম্পাৱতীৰ সাধুৰ একাংশ সন্নিৱিষ্ট কৰা হৈছিল ছবিখনত তেজীমলা, ঔ-কুঁৱৰী আৰু তাৱৈৰ সাধুকো সন্নিৱিষ্ট কৰা হৈছিল

আৰু চাওক
সৰ্প ৰাজকুমাৰ (পঞ্জাবী সাধুকথা)
সৰ্প ৰাজকুমাৰ (হাংগেৰিয়ান লোককথা)
সৰ্প ৰাজকুমাৰৰ টোপনি যোৱা মূৰ

তথ্য সংগ্ৰহ

শ্ৰেণী:লোককথা
শ্ৰেণী:লোকসাহিত্য
শ্ৰেণী:সাধু
শ্ৰেণী:সাধুকথা
চম্পাৱতী নৈ ভাৰত উপমহাদেশৰ অসম ৰাজ্যৰ ব্ৰহ্মপুত্ৰ নদীৰ উপনৈ চম্পাৱতী নৈৰ তিনিটা উপনৈ আছে - ভূৰ নদী (মোৰা ভূৰ নদীকে ধৰি), লোপানী আৰু ঢল পানী, যিবোৰ ভূটানৰ পাহাৰৰ পৰা উৎপত্তি হৈছে 

ভূৰ নদীৰ উৎপত্তি গুৰুংডাণ্ডোৰ পৰা অসমৰ চিৰাং জিলাৰ চিদলী তহচিলত অৱস্থিত ভূৰ গাঁৱৰ মাজেৰে বৈ গৈ অসমত প্ৰৱেশ কৰাৰ পিছত পটিয়াখোলা নামৰ এখন সৰু নদী লৈ যায় তাৰ পিছত ভূৰ নদীখন সংকীৰ্ণ বালিচহীয়া ৰূপলৈ পৰিণত হৈ মানস ৰাষ্ট্ৰীয় উদ্যানৰ মাজেৰে বৈ গৈ শান্তিপুৰত উপস্থিত হয় আৰু শান্তিপুৰৰ পৰা ভূৰ নদী দক্ষিণ-পশ্চিম দিশলৈ বৈ গৈ হাণ্টুপাৰাত সোঁফালে খুংৰুং নদী লৈ বঙাল অভয়াৰণ্যত প্ৰৱেশ কৰে বংতাল অভয়াৰণ্যৰ পিছত ভূৰ নদী বাঁহবাৰী নদী নাম লৈ দক্ষিণ দিশলৈ বৈ যায় তাৰপিছত ভূৰ নৈয়ে শালবাৰী ভূৰপাৰৰ মাজেৰে বৈ গৈ ইয়াৰ দুয়োকাষে ফুলকুমাৰী নদীৰ পৰা দুটা উপনৈ লৈ ঢলপানী নদীৰ লগত মিলিত হয় আৰু শেষত চম্পৱতী নদীৰ নাম লয় 

ঢলপানী নদীৰ উৎপত্তিও ভূটানৰ পাহাৰৰ পৰা আৰু ভূটান-ভাৰত সীমান্তত বৈ যোৱাৰ আগতে ই দুটা উপনৈ অৰ্ণে খোলা নদী আৰু তিনিয়াবধি নদীক লগত লৈ শেষত চম্পাৱতী নদীৰ সৈতে মিলিত হয় 

চিৰাং বনাঞ্চলৰ মাজেৰে বৈ যোৱা লোপানী নদীখনে ঢলপানী নদীৰ লগত লগ পোৱাৰ আগতে ঝোৰা বিলৰ পৰা উপনৈ এটা লৈ যায় ঢলপানী আৰু লোপানীয়ে লগ হৈ চম্পাৱতী নদীৰ নাম লয় 

৩১-চি নং ৰাষ্ট্ৰীয় ঘাইপথ পাৰ হৈ চম্পাৱতী নদীখন দুটা ভাগত বিভক্ত হৈ অৱশেষত ধুবুৰী জিলাৰ চাপৰৰ ওচৰত ব্ৰহ্মপুত্ৰ নদীৰ লগত মিলি যায়
তথ্য সূত্ৰ

শ্ৰেণী:অসমৰ নদী
চম্পাৱতী () অসমীয়া সমাজ জীৱনৰ এটি চিনাকি নাম৷ সাধুকথা, নাটক, কবিতা, মালিতা, কথাছবি সকলোতে চম্পাৱতী নামৰ এক চৰিত্ৰই স্থান লাভ কৰি আহিছে৷ চম্পাৱতী লোককথাৰ নায়িকা৷ চম্পাৱতীৰ প্ৰকৃত অৱস্থিতি কোনেও নাজানে৷ অসমীয়া লোককথাৰ নাৰী চম্পাৱতীক পোনতে লক্ষ্মীনাথ বেজবৰুৱাই সংগ্ৰহ কৰি ছপাৰূপত প্ৰকাশ কৰে৷ অসমীয়া লোককথাত চম্পাৱতী এক সাউদৰ জীয়েক৷ সাউদৰ দুজনী পত্নী আছিল৷ দুয়োৰে দুজনী ছোৱালী আছিল৷ সাউদৰ লাগী ঘৈণীয়েকৰ কুমন্ত্ৰণাত চম্পাৱতী আৰু মাকক ঘৰৰ বাজ কৰি বাৰীচুকতে এটা ঘৰ সাজি থাকিবলৈ দিছিল৷ মাহীমাকৰ অত্যাচাৰত চম্পাৱতী আৰু মাকে বৰ কষ্টেৰে জীৱন যাপন কৰিছিল৷ মাক-জীয়েক দুয়ো আছিল সৎ প্ৰকৃতিৰ৷ 

এবাৰ পিতৃ সাউদে চম্পাৱতীক পথাৰত ধান ৰখিবলৈ পঠিয়ালে৷ বতা চৰায়ে পকা ধান খাই অনিষ্ট কৰিছিল৷ চম্পাৱতী পথাৰলৈ গল আৰু বতা চৰাইবোৰ খেদিবলৈ কাকূতি কৰি গাবলৈ ধৰিলে;

হুৰ হুৰ বতা চৰাই, মোৰে ধান  নাখাবি, তোক দিম গোটেকৰাই৷

তাইৰ গীত শুনি ধাননিৰ মাজৰ পৰা কোনো মধুৰ কণ্ঠই উত্তৰ দিলে,

ধানো খাম চাউলো খাম চম্পাৱতীক বিয়া কৰাই ঘৰলৈ যাম৷

আৰু চাওক
চম্পাৱতী (সাধু)
সৰ্প ৰাজকুমাৰ (পঞ্জাবী সাধুকথা)
সৰ্প ৰাজকুমাৰ (হাংগেৰিয়ান লোককথা)
সৰ্প ৰাজকুমাৰৰ টোপনি যোৱা মূৰ

তথ্যসূত্ৰ
শ্ৰেণী:নাৰী
শ্ৰেণী:নাৰীবাদ
শ্ৰেণী:নাৰীবাদী
শ্ৰেণী:লোককথা
শ্ৰেণী:লোকগাথা
চম্পু কাব্য () ভাৰতীয় সাহিত্য ৰচনাৰ এটা ধাৰা চম্পু শব্দৰ অৰ্থ হল কবিতা আৰু গদ্যৰ সংমিশ্ৰণ পৌৰাণিক যুগত বৈদিক সাহিত্যৰ স্তৰৰ পৰাই আমি চাম্পু-কাব্য দেখিবলৈ পাওঁ গদ্যপদ্যময়ং কাব্যং চম্পূৰিত্যভিধীয়তে, অৰ্থাৎ গদ্যপদ্যময়ী ভাষাত যি কাব্য ৰচনা কৰা হয় সিয়েই চম্পু৷ চম্পুত গদ্য-পদ্যৰ কিমান অংশ থাকিব লাগে তাৰ ধৰাবন্ধা নিয়ম নাই৷  ইয়াৰ উৎপত্তি যে, বৈদিক যুগৰ পৰা হৈছে তাৰ মূল উদাহৰণ ঐতৰেয় ব্ৰাহ্মণৰ হৰিশ্চন্দ্ৰোপাখ্যান৷ পৰৱৰ্তীকালত  চম্পু-কাব্য খ্ৰীষ্টীয় দ্বিতীয় শতিকাত ৰুদ্ৰদমনৰ জুনাগড় শিলালিপিত দেখা যায় তদুপৰি, ৰামায়ণ, মহাভাৰত, পুৰাণ, আৰু আন মহাকাব্যসমূহতো এই ধাৰাৰ সাহিত্য দেখা যায় আৰু এই শৈলীৰ পৰৱৰ্তী বিকাশ ঘটিছিল

বৈশিষ্ট্য
 গদ্য আৰু পদ্যৰ মিশ্ৰণত এই সাহিত্য ৰচিত হয়৷
 চম্পু সাহিত্যৰ বিষয়বস্তু অংক, উচ্ছ্বাস আদিত বিভক্ত হয়৷
 চম্পুকাব্যত বাৰ্তালাপ নাথাকে৷
 চম্পুকাব্যত বিষ্কম্ভ (দুটা মূল অংকৰ মাজৰ সৰু দৃশ্য) নাথাকে৷

উল্লেখযোগ্য চম্পু
দশম শতিকাত চম্পুকাব্যৰ ৰচনা বহুলভাবে হৈছিল৷ সংস্কৃত সাহিত্যত ত্ৰিবিক্ৰমভট্টই ৰচনা কৰা নলচম্পু, সোমদেৱসূৰীৰ দ্বাৰা ৰচিত যশস্তিলক চম্পু, ধাৰাপতি ভোজৰ দ্বাৰা ৰচিত ৰামায়ণ চম্পু কিষ্কিন্ধা খণ্ডলৈ,আৰু ৰামায়ণচম্পূৰ
যুদ্ধখণ্ড কাহিনীৰ লক্ষণে ৰচনা কৰা, অনন্ত ভট্টৰ দ্বাৰা ৰচিত ভাৰতচম্পু, অভিনৱ কালিদাসৰ ভাগৱত চম্পুচিদাম্বৰ নামৰ কবিৰ কল্যাণচম্পূ, নীলকণ্ঠ দীক্ষিতৰ দ্বাৰা ৰচিত নীলকণ্ঠ-বিজয় চম্পূ আদি উল্লেখযোগ্য চম্পু কাব্য পৰৱৰ্তীকালত ভাৰতৰ বিভিন্ন ভাষাত চম্পু কাব্য ৰচনা হবলৈ ধৰে৷ কানাড়া ৰত্নত্ৰয়ৰুৰ অন্যতম কবি আদিকবি পাম্পাই তেওঁৰ ধ্ৰুপদী গ্ৰন্থ বিক্ৰমাৰ্জ্জুন বিজয়ত এই শৈলী প্ৰয়োগ কৰিছিল৷ কানাড়া ভাষাত এই শৈলী প্ৰয়োগৰ তেওঁৰ পুথিকেই আৰ্হি হিচাপে লোৱা হয়৷

তথ্য সূত্ৰ

শ্ৰেণী:প্ৰাচীন ভাৰতীয় সাহিত্য
চম্বয়ালী (টাকৰী লিপিত: ) এটি পাহাড়ী ভাৰতীয়-আৰ্য ভাষা যি উত্তৰ ভাৰতৰ হিমাচল প্ৰদেশৰ চম্বা জিলাত ঘাইকৈ ব্যৱহাৰ কৰা হয়

 শ্ৰেণীবিভাজন 
চম্বয়ালী ভাষা ভাৰতীয়-আৰ্য ভাষা পৰিয়ালৰ উত্তৰ বিভাগৰ এটি ভাষা এই ভাগক পাহাড়ী ভাষা পৰিয়াল নামেৰেও জনা যায় পাহাড়ী ভাষা পৰিয়ালৰ মাজতো ই পশ্চিম-পাহাড়ী উপ-ভাগৰ অন্তৰ্গত এই ভাষা চুবুৰীয়া পাহাড়ী ভাষা যেনে মণ্ডিয়ালীৰ সৈতে ভালেমান (৮৩) পৰস্পৰ বোধগম্যতা আছে

 ভৌগোলিক বিতৰণ 

 আনুষ্ঠানিক স্থিতি 
এই ভাষাক অনেকে পাহাড়ী বা হিমাচলীও আখ্যা দিয়ে কোনো কোনোৱে এই ভাষাক পাঞ্জাবী বা ডোগ্ৰীৰ উপভাষাও জ্ঞান কৰে এই ভাষাৰ কোনো আনুষ্ঠানিক স্বীকৃতি নাই ইউনেস্ক'ৰ মতে এই ভাষা নিশ্চিতভাৱে লুপ্তপ্ৰায়, যাৰ অৰ্থ হ'ল চম্বয়ালী শিশুৱে চম্বয়ালী ভাষা মাতৃভাষা হিচাপে নিশিকা হৈছে ভাৰতৰ স্বাধীনতাৰ পূৰ্বে এই ভাষাই ভালেমান ৰাজ্যিক সহাৰী লাভ কৰিছিল কিন্তু স্বাধীনতাৰ পাছত হিন্দী ভাষাকহে প্ৰাধান্য দিয়া হৈছে

২০১০ চনত হিমাচল প্ৰদেশৰ বিধান সভাত 'পাহাড়ী (হিমাচলী)'ক ভাৰতৰ সংবিধানৰ অষ্ট অনুসূচীত অন্তৰ্ভুক্ত কৰাৰ দাবী তুলি ধৰা হৈছিল তেতিয়াৰে পৰা এই বিষয়ত কোনো ইতিবাচক অগ্ৰগতি হোৱা নাই, যদিও অনেক ক্ষুদ্ৰ সংগঠনে ভাষাটো ৰক্ষা কৰিবলৈ চেষ্টা কৰি আহিছে ৰাজনৈতিক কাৰণত এই ভাষাক হিন্দী ভাষাৰ উপভাষা হিচাপে নথিভুক্ত কৰা হয়, যদিও হিন্দীতকৈ এই ভাষা অন্য স্বীকৃত ভাষা যেনে ডোগ্ৰীৰ সৈতেহে মিলে এজন হিন্দীভাষী আৰু এজন চম্বয়ালীভাষী লোকে ইজনে সিজনক সহজে বুজি নাপায়

 ভাষা 
এই ভাষাৰ তিনিটা উপভাষা আছে:

 বন্স্যাৰী
 বন্সবাৰী
 গড়ী চম্বয়ালী

 লিপি 
এই ভাষা টাকৰী লিপি ব্যৱহাৰ কৰি লিখা হয় টাকৰী লিপিৰ চম্বয়ালী সংস্কৰণকে ইউনিকোডত মানক ৰূপ হিচাপে অন্তৰ্ভুক্ত কৰা হৈছে
চম্বয়ালী টাকৰীৰ উদাহৰণ

 শব্দ সম্ভাৰ 

 মাহৰ নাম 
হিন্দু পঞ্জিকাৰ ১২টা মাহৰ চম্বয়ালী নাম তলত চম্বয়ালী ভাষাৰ শব্দৰ উদাহৰণ হিচাপে দিয়া হৈছে
চম্বয়ালীত মাহৰ নামঅসমীয়া লিপিত (সংস্কৃতৰ সমতুল্য বৰ্ণ ব্যৱহাৰ কৰি)অসমীয়া নামচৈতৰচ'তবসাখব'হাগজৈঠজেঠহাডআহাড়সৌণশাওনভাদ্ৰোভাদসূজআহিনকাতিকাতিমঘৈৰআঘোণপোহপুহমাঘমাঘফৌগণফাগুন

 তথ্য সংগ্ৰহ 

শ্ৰেণী:ভাষা
শ্ৰেণী:ভাৰতৰ ভাষা
চয়াবিন  হৈছে এক প্ৰকাৰৰ মাহজাতীয় উদ্ভিদ ই হৈছে পূব এছিয়াৰ স্থানীয় উদ্ভিদ ই এবিধ একবাৰ্ষিক উদ্ভিদ অতিৰিক্ত চৰ্বিহীন চয়াবিনেৰে তৈয়াৰ কৰা খাদ্য হৈছে প্ৰয়োজনীয় প্ৰ'টিনৰ প্ৰাথমিক উৎস

নাম
চয়াবিন গছক কেতিয়াবা "গ্ৰেটাৰ বিন" ( ) বুলি কোৱা হয় চয়া শব্দটো চীনা বা জাপানী 'চয়া চছ' শব্দৰ পৰা আহিছে চয়াবিন গছক ভিয়েটনামত   বা   বুলি কোৱা হয় চয়াবিন আৰু চয়াবিনৰ পৰা উৎপাদিত খাদ্য দুয়োটাকে খাদ্যক জাপানত "ইডামামি" () বুলি কোৱা হয় কিন্তু ইংৰাজীত কিছুমান নিৰ্দিষ্ট খাদ্যকহে "ইডামামি" বুলি কোৱা হয় চয়াবিন বীজৰ পৰা তেল আহৰণৰ পিছত বৈশিষ্টপূৰ্ণ বনস্পতি প্ৰ'টিন পোৱা যায় ইযাক চয়া গুটি, চয়াখণ্ড বা চয়া চাংক বুলি জনা যায়

চয়াবিনৰ গুণগত মান
শুকান চয়াবিনত ২০ তেল, ৪০ প্ৰ'টিন, আৰু ৩৫ কাৰ্বোহাইড্ৰেট থাকে চয়াবিন প্ৰ'টিন গুণগত মানৰ ক্ষেত্ৰত প্ৰাণীজাত প্ৰ'টিনৰ সৈতে তুলনীয়, যি চয়াবিনক আন উদ্ভিদৰ পৰা পৃথক কৰে প্ৰাণীজাত প্ৰ'টিনৰ বিকল্প প্ৰ'টিন হিচাপে চয়াবিনৰ নিয়মীয়া ব্যৱহাৰে প্লাজমা কলেষ্টেৰল ২৩-২৫ হ্ৰাস কৰে

চাবোন, গ্লিচাৰিন, ৰং, প্ৰিণ্টিং চিয়াহী আদিৰ বাণিজ্যিক উৎপাদনত চয়াবিন এক অত্যাৱশ্যকীয় উপাদান হিচাপে ব্যৱহাৰ কৰা হয় কেঁচা চয়াবিন গছবোৰ গৰুৰ খাদ্য হিচাপে আৰু মাটিৰ উৰ্বৰতা বৃদ্ধি কৰিবলৈ ব্যৱহাৰ কৰা হয় কেৱল একাপ চয়াবিনত ২৮.৬ গ্ৰাম প্ৰ'টিন পোৱা যায়, ই প্ৰায় ১৫০ গ্ৰাম মুৰ্গীৰ স্তনৰ পৰা প্ৰাপ্ত প্ৰ'টিনৰ সমান, তাৰোপৰি এই উদ্ভিদজাত প্ৰ'টিনত অসংপৃক্ত চৰ্বি আৰু যথেষ্ট পৰিমানে আঁহ থাকে

তথ্য সংগ্ৰহ

শ্ৰেণী:খাদ্য
চল বেলো () হৈছে আমেৰিকাৰ এগৰাকী শ্ৰেষ্ঠ ঔপন্যাসিক 

জন্ম আৰু বংশ পৰিচয়
চল বেলোৰ জন্ম হয় ১৯১৫ চনৰ ১০ জুলাইত কিউবেকৰ(কানাডা) লেচিন নামৰ ঠাইত  কেইজনমান নোবেল বিজয়ী সাহিত্যিক,নৱকান্ত বৰদলৈ,প্ৰথম প্ৰকাশ:অক্টোবৰ,২০০০,পৃষ্ঠা-৮৫  তেওঁৰ পিতৃৰ নাম আব্ৰাহাম আৰু মাতৃৰ নাম লিজা 

শিক্ষা
১৯৩৩ চনত চিকাগো বিশ্ববিদ্যালয়ত ভৰ্ত্তি হয় তাত দুবছৰ পঢ়ি নৰ্থ ওৱেষ্টাৰ্ণ বিশ্ববিদ্যালয়লৈ গুচি যায় 
১৯৩৭ চনত সমাজবিদ্যা আৰু নৃতত্ত্ব চূড়ান্ত ডিগ্ৰী লয়  কেইজনমান নোবেল বিজয়ী সাহিত্যিক,নৱকান্ত বৰদলৈ,প্ৰথম প্ৰকাশ:অক্টোবৰ,২০০০,পৃষ্ঠা-৮৫ 

কৰ্মজীৱন
বেলো এনচাইক্লোপিডিয়া অব ব্ৰিটানিকাৰ সম্পাদকীয় দপ্তৰৰো এজন সদস্য আছিল 

সাহিত্যৰাজি
উপন্যাস
ডাংলিং মেন (১৯৪৪)
দা ৱিকটিম (১৯৪৭)
চেইজে দা ডে (১৯৫৯)
হাজোৰ্গ (১৯৬৪)
হেন্দাৰচন দি ৰেইন কিং (১৯৫৯)
এডভেঞ্চাৰচ অফ এঞ্জি মাৰ্চ (১৯৫৯)
এ থেফ্ট (১৯৮৯)
দা অক্টোল (১৯৯৭) :.. 

নাটক
দা লাষ্ট এনালেছিছ (১৯৬৫)

চুটিগল্প
ছামথিং টু ৰিমেম্বাৰ মি বাই:থ্ৰী টেলচ (১৯৯১)
কলেক্টএড স্তৰিচ (২০০১) :.. 

বঁটা আৰু সন্মান
১৯৫৪ চনত কল্পকাহিনীৰ ৰাষ্ট্ৰীয় গ্ৰন্থ বঁটা লাভ কৰে 
১৯৬৫ চনত কল্পকাহিনীৰ ৰাষ্ট্ৰীয় গ্ৰন্থ বঁটা লাভ কৰে 
১৯৭১ চনত কল্পকাহিনীৰ ৰাষ্ট্ৰীয় গ্ৰন্থ বঁটা লাভ কৰে 
১৯৭৬ চনত চল বেলোই সাহিত্যত নোবেল বঁটা লাভ কৰে 
১৯৭৬ চনত সাহিত্যকমৰ বাবে বেলোকে পুলিৎজাৰ বঁটা লাভ কৰে 
১৯৮৮ চনত ৰাষ্ট্ৰীয় কলা পদক লাভ কৰিবলৈ সক্ষম হয় 
১৯৯০ চনত আমেৰিকান চিঠিলৈ বিশিষ্ট অৱদানৰ বাবে নেচনেল বুক ফাউণ্ডেচনৰ জীৱনজোৰা পদক লাভ কৰে 
১৯৯৭ চনত ৰাষ্ট্ৰীয় ইহুদী বঁটা লাভ কৰে 
২০১০ চনত চিকাগো লিতাৰেৰী হল অফ ফেমত অন্তৰ্ভুক্ত কৰা হৈছে :.. 

মৃত্যু
২০০৫ চনৰ ৫ এপ্ৰিল তাৰিখে তেখেতৰ মৃত্যু হয় :.. 

তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:আমেৰিকান লেখক
চলো দিল্লী ২০১১ চনত ৰিলিজ হোৱা শশান্ত শ্বাহ পৰিচালিত আৰু ২০১০ চনৰ আমেৰিকান ছবি "দিউ দেট"ৰ ( ) আধাৰত নিৰ্মিত কম বাজেটৰ এখন অলপ অগতানুগতিক হিন্দী ছবি ইয়াত বিনয় পাঠক আৰু লাৰা দত্তই অভিনয় কৰিছে অভিনেতা অক্ষয় কুমাৰে ইয়াত অতিথি শিল্পী ৰূপে ভূমুকি মাৰিছে এৰ'চ ইণ্টাৰনেচনেল মিডিয়া লিমিটেড আৰু লাৰাৰ স্বামী মহেশ ভূপতিৰ বিগ ডেডী প্ৰোডাকচনৰ দ্বাৰা নিৰ্মিত এই ছবিখনৰ দৃশ্যগ্ৰহণ মুম্বাই, দিল্লী আৰু জয়পুৰত কৰা হৈছে ২০১১ৰ ২৯ এপ্ৰিলত ছবিখনে মুক্তি পায়- 

কাহিনী
নায়িকা মুম্বাইৰ এটি বৃহৎ কোম্পানীৰ মুখ্য বিষয়া ৷ বিমানেৰে মুম্বাইৰ পৰা দিল্লীলৈ ৰাওনা হওঁতে অনিবাৰ্য কাৰণত নিশা জয়পুৰত অৱতৰণ কৰিবলগীয়া হ'ল৷ নায়িকাই প্ৰি-পেইড টেক্সিৰে অকলে জয়পুৰৰ পৰা দিল্লীলৈ ৰাওনা হয়৷ তেওঁ অসীম সাহসী, নিজকে 'অবলা' বুলি কেতিয়াও নাভাবে৷ বাটত মন্নু গুপ্তা নামৰ ব্যৱসায়ীজনক পৰিস্থিতিৰ তাগিদাত টেক্সিত উঠাই লবলগীয়া হয়৷ কাহিনীৰ আচল ৰোমাঞ্চ এইখিনিৰ পৰাই আৰম্ভ হয়৷ ভাগৰুৱা নিদ্ৰাতুৰ টেক্সি ড্ৰাইভাৰক আঁতৰাই চালকৰ আসনত বহে মন্নু গুপ্তা৷ বাট ভুল কৰি ওলোটা পথেৰে যাওঁতে টেক্সিৰ বিজুটি ঘটে৷ টেক্সি ভাল হোৱালৈ প্ৰতীক্ষা কৰাৰ সময়খিনি কটাবলৈ এখন ট্ৰাকত দুয়ো উঠি হাইৱেৰ এখন ধাবালৈ আহে৷ ধাবাত নিগনি,সাপ,পইতাচোৰা, শিয়ালৰ আতংকৰ মাজত অনেক ধেমেলিয়া দৃশ্যৰ অৱতাৰণা হয়৷ চাইকেললৈ মন্নু গুপ্তাই টেক্সিখন ভাল হ'ল নাই চাবলৈ যায়৷ টেক্সি ভাল নোহোৱা দেখি নিজৰ বাকচ আৰু বেগ উঠাই লৈ আহে৷ কিন্তু সহযাত্ৰী নায়িকাৰ বেগটো আনিবলৈ পাহৰে৷ কিছু দূৰৈত থকা ৰেলষ্টেচনলৈ বুলি উটৰ গাড়ী আৰু বাচেৰে যাত্ৰা কৰে৷ৰেলৰ টিকট কাটিবলৈ লৈ নায়িকাই গম পায় পাৰ্চটো ফাটি টকা কৰবাত পৰিল৷ ৰেলখন ইতিমধ্যে চলিবলৈ আৰম্ভ কৰিছে৷ মন্নু গুপ্তাই ৰেলৰ চেইন টানি নায়িকাক ৰেলত উঠায়৷ বিনা টিকটৰ সমস্যাটো মন্নু গুপ্তাই সমাধান কৰে যদিও টিটিৰ দূৰ্নাম গোৱাত ৰেলৰ চেইন টনাৰ অপৰাধত দুয়োকে ৰেলৱে পুলিচত জমা দিয়ে৷ ডকাইতে নিজৰ সংগীৰ সৈতে দুয়োকে উদ্ধাৰ কৰে৷ডকাইতৰ হাতৰ পৰা মুকলি হৈ সৰু চহৰ এখনৰ হোটেলৰ এটা কোঠাত দুয়ো আশ্ৰয় লয়৷ হোটেলৰ পৰা মোবাইল চাৰ্জ কৰিবলৈ সক্ষম হোৱাত নায়িকাই দিল্লীত প্ৰতীক্ষাত থকা গিৰিয়েকক মাতি পঠায়৷ কিন্তু দুটা দলৰ সংঘৰ্ষৰ ফলত চহৰখনত কাৰফিউ হয়৷ অৱশেষত নায়কে আহি নায়িকা আৰু মন্নু গুপ্তাক নিজৰ গাড়ীৰে দিল্লীলৈ লৈ আহিবলৈ সক্ষম হয়৷ দিল্লীত আহি পাই নায়িকাই উদঘাটন কৰে যে হাঁহিমাতি থকা মন্নু গুপ্তা পৰিবাৰ যোৱা দুটা বছৰ ধৰি ক'মাত আক্ৰান্ত হৈ শয্যাশায়ী৷মন্নু গুপ্তাৰ মূখত 'ইচমে কৌনচি বৰী বাত হ্যেই'- চিনেমাখনৰ এক উল্লেখযোগ্য ডাইলগ ৷ নায়িকা লাৰা দত্তৰ সৈতে মন্নু গুপ্তাৰ অভিনয় কৰা বিনয় পাঠকৰ অভিনয় চিনেমাখনৰ এক সম্পদ৷ চিত্ৰ সমালোচকে এই চিনেমাখনক ৫ৰ ভিতৰত ৪ৰে মূল্যাকংণ কৰিছে৷

তথ্য সংগ্ৰহ

বাহ্যিক সংযোগ
 
 
 

শ্ৰেণী:হিন্দী চলচ্চিত্ৰ
চলচ্চিত্ৰৰ ৰসাস্বাদন () হৈছে অসমৰ লেখক আৰু চলচ্চিত্ৰ সমালোচক উৎপল দত্তৰ দ্বাৰা লিখিত আৰু পূৰ্বায়ণ প্ৰকাশন গোষ্ঠীৰ দ্বাৰা সংকলিত এখনি সমালোচনাত্মক গ্ৰন্থ৷  গ্ৰন্থখনৰ ভাষা অসমীয়া৷ মূলতঃ চলচ্চিত্ৰৰ কাৰিকৰী ভাষাৰ বিভিন্ন দিশ সম্পৰ্কে আলোকপাত কৰি যুগুত কৰা এই গ্ৰন্থখনত মুঠতে দহটা প্ৰবন্ধ আছে৷ গ্ৰন্থখন পোনপ্ৰথমবাৰৰ বাবে প্ৰকাশিত হৈছিল ২০১৯ চনৰ ডিচেম্বৰ মাহত৷ 

সমালোচকৰ চমু পৰিচয়

উৎপল দত্ত এগৰাকী ভাৰতীয় চলচ্চিত্ৰ সমালোচক তেওঁ বিনোদনধৰ্মী মাহেকীয়া আলোচনী 'বিস্ময়' আৰু উত্তৰ-পূৰ্বাঞ্চলৰ প্ৰথম চলচ্চিত্ৰজগত বিষয়ক সাংস্কৃতিক আলোচনী 'ৰূপকাৰ'ৰ সৈতে চলচ্চিত্ৰ সাংবাদিক আৰু সমালোচক হিচাপে জড়িত আছিল পিছলৈ তেওঁ আকাশবাণী গুৱাহাটীত যোগদান কৰে তেওঁৰ এখন গ্ৰন্থ '২৪ ফ্ৰেমছ' (২০০৮) আকাশবাণী গুৱাহাটীত অনুষ্ঠান হিচাপে প্ৰচাৰিত হৈছিল     ' 24  ., 29  2008. তেওঁৰ কেইবাখনো গ্ৰন্থ প্ৰকাশিত হৈছে তেওঁ চলচ্চিত্ৰম গোষ্ঠীৰ অধ্যক্ষ আৰু চলচ্চিত্ৰম ৰাষ্ট্ৰীয় চলচ্চিত্ৰ মহোৎসৱৰ সঞ্চালক 
গ্ৰন্থৰ নেপথ্য
গুৱাহাটীৰ কটন কলেজ, গুৱাহাটী বিশ্ববিদ্যালয়ৰ সাংবাদিকতা বিভাগকে প্ৰমুখ্য কৰি অসমৰ ভালেমান শিক্ষানুষ্ঠানত লেখক-সমালোচক উৎপল দত্তক চলচ্চিত্ৰৰ বিভিন্ন দিশ সম্পৰ্কে আলোচনা কৰিবলৈ আমন্ত্ৰণ জনাই থকা হৈছিল৷ সেই ভাষণবোৰ প্ৰস্তুত কৰিবলৈ উৎপল দত্তই নিজাকৈ কিছুমান লেখা যুগুতাবলগীয়া হৈছিল৷ তেনেধৰণৰ লেখা আৰু পৰিয়ালবৰ্গ তথা আত্মীয়ৰ পৰামৰ্শ মানি দত্তই উক্ত গ্ৰন্থখন লিখিবলৈ প্ৰেৰণা পায়৷ গ্ৰন্থখন লিখিবলৈ তেখেতক প্ৰয়োজন হয় প্ৰায় তিনি বছৰ৷ গ্ৰন্থখন কলেজীয়া ছাত্ৰৰ পঠন-উপযোগী হোৱাকৈ লিখি উলিওৱা হৈছে৷ উল্লেখ্য যে, লেখকৰ মতে-এইখন চলচ্চিত্ৰৰ ৰসাস্বাদন সম্পৰ্কীয় প্ৰাথমিক কিতাপ৷ গ্ৰন্থৰ পাতনিত লেখকগৰাকীয়ে কৈছে -চলচ্চিত্ৰৰ দৰে এটি আপাত দৃষ্টিত সৰল, কিন্তু নিৰ্মাণৰ দিশৰ পৰা অতি জটিল কলা মাধ্যম এটিৰ ৰস আহৰণ কৰাটো কিছু পৰিমাণে কষ্টকৰ কাম৷ ...... এই কথাবোৰৰ এটি প্ৰাথমিক ধাৰণা দিয়াৰ উদ্দেশ্যে আগত ৰাখিয়েই এই কিতাপখন প্ৰস্তুত কৰা হৈছে৷   
গ্ৰন্থখনৰ বিষয়বস্তু
গ্ৰন্থখনৰ বিষয়বস্তুৱে চিনেমাৰ নিৰ্মাণশৈলীৰ কেতবোৰ দিশ সাঙুৰি লৈছে৷ চলচ্চিত্ৰৰ সংজ্ঞা-নিৰূপণকে ধৰি চলচ্চিত্ৰৰ লগত জড়িত পৰিচালনা, চিত্ৰগ্ৰহণ, শব্দ আদি বৈশিষ্ট্যবোৰ গ্ৰন্থখনত আলোচিত হৈছে৷ গ্ৰন্থৰ শেষৰফালে লেখকে দেশ-বিদেশৰ মুঠ এশখন চিনেমাৰ স্ব-নিৰ্বাচিত তালিকাৰে এখন চাবলগীয়া এশখন চিনেমাৰ তালিকা প্ৰস্তুত কৰিছে৷ উল্লেখ্য যে, এইসমূহ চিনেমাৰ ভিতৰত অসমীয়া ভাষাত নিৰ্মিত চাৰিখন ছবিয়ে ঠাই পাইছে৷ সেইকেইখন হৈছে-ড০ ভবেন্দ্ৰ নাথ শইকীয়াৰ অনিৰ্বাণ আৰু অগ্নিস্নান, অতুল বৰদলৈৰ কল্লোল (চলচ্চিত্ৰ), আৰু ব্ৰজেন বৰুৱাৰ ড: বেজবৰুৱা৷ 

সময়ৰেখাত চিনেমা শীৰ্ষক লেখাটোত লেখকে ১৮৮০ চনত গতিশীল বস্তুৰ ফটো তুলিব পৰা ব্যৱস্থাটোক সময়ৰেখাৰ প্ৰাৰম্ভত স্থান দিছে৷ আৰু ২০০৩ চনত থ্ৰি ডি ফিল্মৰ ব্যাপক প্ৰসাৰত এই সময়ৰেখা শেষ কৰা হৈছে৷

গ্ৰন্থখনত সন্নিৱিষ্ট হোৱা মূল বিষয়সমূহ হৈছে-
(১) চলচ্চিত্ৰৰ সংজ্ঞা
(২) চলচ্চিত্ৰৰ নিৰ্মাণ পদ্ধতি
(৩) চলচ্চিত্ৰৰ সংজ্ঞা
(৪) চিত্ৰনাট্য
(৫) চিত্ৰগ্ৰহণ
(৬) শব্দ
(৭) চলচ্চিত্ৰ আৰু সাহিত্য
(৮) চলচ্চিত্ৰ আৰু অন্য কলা মাধ্যমৰ সম্বন্ধ
(৯) পৰিচালনা
(১০) সামৰণি

ইয়াৰ উপৰি গ্ৰন্থখনত সংযোজন হিচাপে সময়ৰেখাত চিনেমা, মিজ-অন-চেন, এশখন চাবলগীয়া ছবি শীৰ্ষক অনুচ্ছেদকেইটা যোগ কৰা হৈছে৷

তথ্যসূত্ৰ

শ্ৰেণী:সমালোচনা
শ্ৰেণী:অসমীয়া গ্ৰন্থ
চলমান খান () এজন জনপ্ৰিয় ভাৰতীয় অভিনেতা, প্ৰযোজক তথা টেলিভিচন ব্যক্তিত্ব তেওঁ বৰ্তমানলৈকে কেইবাখনো বোলছবিত মুখ্য ভূমিকাত অভিনয় কৰিছে 

তিনি দশকৰো অধিক সময়ৰ কেৰিয়াৰত তেওঁ প্ৰযোজক হিচাপে দুটা ৰাষ্ট্ৰীয় চলচ্চিত্ৰ বঁটা আৰু অভিনেতা হিচাপে দুটা ফিল্মফেয়াৰ বঁটাকে ধৰি অসংখ্য বঁটা লাভ কৰিছে বলীউডৰ ডাঙৰ তাৰকা চলমান খানক বিশ্ব আৰু ভাৰতীয় চিনেমাৰ অন্যতম ব্যৱসায়িকভাৱে সফল অভিনেতা বুলি অভিহিত কৰা হয় ফৰ্বছ মেগাজিনৰ ২০১৮ চনৰ বিশ্বৰ সৰ্বাধিক পাৰিশ্ৰমিক পোৱা ১০০জন ভাৰতীয় তাৰকাৰ ভিতৰত তেওঁ শীৰ্ষ স্থান আৰু বিশ্বজুৰি ৮২ নম্বৰ স্থান লাভ কৰিছে

 জন্ম আৰু পৰিয়াল 
১৯৬৫ চনৰ ২৭ ডিচেম্বৰত ভাৰতৰ মধ্যপ্ৰদেশৰ ইন্দোৰত চলমান খানৰ জন্ম তেওঁ চিত্ৰনাট্যকাৰ চেলিম খান আৰু তেওঁৰ প্ৰথমা পত্নী সুশীলা চৰাকৰ (পিছলৈ ছালমা খান নাম ধাৰণ কৰা) জ্যেষ্ঠ পুত্ৰ চলমানৰ পিতৃ চেলিম খান অভিনেতা আৰু চিত্ৰনাট্যকাৰ হিচাপে পৰিচিত যদিও এসময়ত তেওঁ আৰক্ষী বিষয়া আছিল ১৯৬৪ চনত চেলিমে সুশীলাৰ সৈতে বিবাহপাশত আৱদ্ধ হয় পিছৰ বছৰত চলন্তৰ জন্ম হয় জন্মৰ সময়ত তেওঁৰ নাম আছিল আব্দুৰ ৰছিদ চেলিম চলমান খান 

তেওঁৰ পৈতৃক পূৰ্বপুৰুষসকল বৰ্তমানৰ পাকিস্তানৰ স্বাত উপত্যকাৰ আছিল ১৮০০ চনৰ মাজভাগত মধ্যপ্ৰদেশৰ ইন্দোৰলৈ আলাকোজাই পষ্টুনসকলে প্ৰব্ৰজন কৰে তেওঁৰ পিতামহ আব্দুল ৰছিদ খান ইন্দোৰ ৰাজ্যৰ উপ-মহাপৰিদৰ্শক আছিল, যিয়ে হোলকাৰ দিনত দিলাৰ জং বঁটা লাভ কৰিছিল চেলিম-সুশীলা দম্পতীৰ বাকী চাৰিটা সন্তানৰ দুই পুত্ৰ অভিনেতা আৰু প্ৰযোজক আৰবাজ খান আৰু সোহেল খান আৰু এগৰাকী কন্যা, প্ৰযোজক আৰু সাজ-পোছাক ডিজাইনাৰ আলবিৰা খান অগ্নিহোত্ৰী অভিনেতা তথা পৰিচালক অতুল অগ্নিহোত্ৰীৰ সৈতে বিবাহপাশত আৱদ্ধ হয় ১৯৮১ চনত দ্বিতীয়বাৰৰ বাবে বিবাহপাশত আৱদ্ধ হয় চেলিম খানে তেওঁৰ দ্বিতীয় পত্নী হৈছে বলীউডৰ অভিনেত্ৰী হেলেন চেলিম-হেলেন দম্পতীয়ে বিয়াৰ পিছত কন্যা অৰ্পিতা খানক দত্তক লয়

শিক্ষা জীৱন
চলন্ত খানে গোৱালিয়ৰৰ সিন্ধিয়া স্কুলত পঢ়া-শুনা আৰম্ভ কৰিছিল তেওঁ আৰু তেওঁৰ সৰু ভায়েক আৰবাজে কেইবছৰমান তাত অধ্যয়ন কৰিছিল :  -  -.   .  25  2010.  ইয়াৰ পিছত তেওঁ মুম্বাইৰ বান্দ্ৰাৰ ছেইণ্ট ষ্টেনিছলাছ হাইস্কুলৰ পৰা স্কুলীয়া শিক্ষা সমাপ্ত কৰে পিছত তেওঁ মুম্বাইৰ ছেইণ্ট জেভিয়াৰ কলেজত নামভৰ্তি কৰে, কিন্তু পঢ়া-শুনা সম্পূৰ্ণ কৰিব নোৱাৰিলে

স্কুলত পঢ়ি থকা সময়ত তেওঁ বহুবাৰ সাঁতোৰ প্ৰতিযোগিতাত জয়ী হৈছিল ভাৰতৰ প্ৰতিনিধি হিচাপে তেওঁ দেশৰ বাহিৰতো সাঁতোৰ প্ৰতিযোগিতাতো অংশ লৈছিল চলন্ত খানৰ উচ্চতা পাঁচ ফুট ছয় ইঞ্চি কিন্তু তেওঁৰ উচ্চতাই তেওঁক কেতিয়াও সফলতাৰ ক্ষেত্ৰত নিৰাশ কৰা নাই 

বিতৰ্ক
১৯৯৮ চনত যোধপুৰৰ সমীপৰ অৰণ্যত খান আৰু তেওঁৰ সহ অভিনেতা ছাইফ আলী খান, সোণালী বেন্দ্ৰে, নীলম আৰু টাবুৱে হম সাথ-সাথ হেই চিনেমাখনৰ চিত্ৰগ্ৰহণ কৰি থকাৰ সময়তে এটা হৰিণ হত্যাৰ অভিযোগ উত্থাপন হৈছিল৷
সেই গোচৰত ২০১৮ চনৰ ৫ এপ্ৰিলত তেওঁক ৫ বছৰৰ কাৰাদণ্ড বিহা হৈছিল আৰু ২ দিনৰ পিছত ৭ এপ্ৰিলত তেওঁ জামিন লাভ কৰিছিল

 উল্লেখযোগ্য বোলছবি 

 মেইনে প্যাৰ কিয়া (১৯৮৯)
 চাজন (১৯৯১)
 আন্দাজ অপনা অপনা (১৯৯৪)
 হম আপকে হে কৌন (১৯৯৪)
 কৰন অৰ্জুন (১৯৯৫)
 প্যাৰ কিয়াটো ডৰনা ক্যা (১৯৯৮)
 বিবি নম্বৰ ৱান (১৯৯৯)
 হম ডিল ডে চুকে চনম (১৯৯৯)
 তেৰে নাম (২০০৩)
 ন' এণ্ট্ৰী (২০০৫)
 পাৰ্টনাৰ (২০০৭)
 ৱাণ্টেড (২০০৯)
 দাবাং (২০১০)
 ৰেডি (২০১১)
 বদীগাৰ্ড (২০১১)
 এক থা টাইগাৰ (২০১২)
 দাবাং ২ (২০১২)
 কিক্ (২০১৪)
 বজৰংগী ভাইজান (২০১৫)
 প্ৰেম ৰতন ধন পায়ো (২০১৫)
 চুলতান (২০১৬)
 টাইগাৰ জিন্দা হে (২০১৭)
 ভাৰত (২০১৯)

 তথ্য সংগ্ৰহ 

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেতা
আহমেদ চলমান ৰুশ্বদি (; জন্ম জুন ১৯, ১৯৪৭) এজন ব্ৰিটিছ ভাৰতীয় ঔপন্যাসিক আৰু প্ৰবন্ধকাৰ তেওঁৰ দ্বিতীয় উপন্যাস মিডনাইটছ চিলড্ৰেনে ১৯৮১ চনত মেন বুকাৰ বঁটা লাভ কৰিছিল তেওঁৰ বেছিভাগ লিখনিয়ে ভাৰতীয় উপমহাদেশক সামৰি লৈছে কোৱা হয় যে তেওঁ যাদুৰ বাস্তৱৰ আধাৰত ঐতিহাসিক কল্পকাহিনী লিখে পূব আৰু পশ্চিমৰ মাজত অজস্ৰ সংযোগ, বিচ্ছিন্নতা আৰু অভিব্যক্তি তেওঁৰ লিখনিৰ অন্যতম বিষয়

১৯৮৮ চনত প্ৰকাশিত তেওঁৰ চতুৰ্থখন উপন্যাস দ্য ছেটানিক ভাৰ্চেছ বিশ্বজুৰি এক বৃহৎ পৰিমাণৰ বিতৰ্কৰ কেন্দ্ৰবিন্দু হৈ পৰে কিতাপখন প্ৰকাশ হোৱাৰ পিছত, কেইবাখনো দেশৰ মুছলমানসকলে প্ৰতিবাদ কৰিছিল যি কেতিয়াবা হিংসাত্মক হৈ পৰিছিল, . (1993).    :   .  ,    (. 104-113).  , . তেওঁক মৃত্যুৰ ভাবুকিও দিয়া হৈছিল ইৰাণৰ মুখ্য ধৰ্মীয় নেতা আয়াতুল্লাহ ৰুহুল্লা খোমেনীয়ে কিতাপখন লিখাৰ বাবে ১৯৮৯ চনৰ ১৪ ফেব্ৰুৱাৰীত তেওঁৰ বিৰুদ্ধে মৃত্যুদণ্ডৰ ফতোয়া জাৰি কৰিছিল, . . (2001).     .   ', 24, 1

জীৱনী
আহমেদ ছলমান ৰুশ্বদি ১৯৪৭ চনৰ ১৯ জুনত বোম্বাইত (সেই সময়ৰ ব্ৰিটিছ ভাৰতত) এটা কাশ্মীৰী মুছলমান পৰিয়ালত জন্ম গ্ৰহণ কৰিছিল : " ".  20  2008 তেওঁ কেমব্ৰিজৰ শিক্ষিত উকীল-ব্যৱসায়ী আনিস আহমেদ ৰুশ্বদি আৰু শিক্ষক নেগিন ভট্টৰ পুত্ৰ আনিস ৰুশ্বদিক ভাৰতীয় অসামৰিক সেৱাৰ (আই চি এছ) পৰা বৰ্খাস্ত কৰা হৈছিল কিয়নো তেওঁ বয়স কমাবলৈ জন্মৰ প্ৰমাণপত্ৰ পৰিৱৰ্তন কৰিছিল ৰুশ্বদিৰ তিনিগৰাকী ভগ্নী আছিল তেওঁ তেওঁৰ ২০১২ চনৰ স্মৃতিগ্ৰন্থত লিখিছিল যে তেওঁৰ দেউতাকে এভাৰৰোছ (ইবন ৰুশ্দ)ৰ সন্মানত ৰুশ্বদি নামটো গ্ৰহণ কৰিছিল তেওঁ বোম্বেৰ কেথেড্ৰেল এণ্ডজন কনন স্কুল, ৱাৰউইকশ্বায়াৰৰ ৰাগবী স্কুল আৰু কেমব্ৰিজৰ কিংছ কলেজত ইতিহাস বিষয়ত শিক্ষা লাভ কৰিছিল

ব্যক্তিগত জীৱন
ৰুশ্বদিৰ চাৰিবাৰ বিয়া হৈছে তেওঁ ১৯৭৬ চনৰ পৰা ১৯৮৭ চনলৈ তেওঁৰ প্ৰথম পত্নী ক্লেৰিছা লুয়াৰ্ডৰ সৈতে বিবাহপাশত আৱদ্ধ হৈছিল        .  '   18   1 ( 1965)  465  2 আৰু জাফৰ (জন্ম ১৯৭৯) নামৰ এজন পুত্ৰৰ পিতৃ হৈছিল  .   3 1979  তেওঁৰ দ্বিতীয় পত্নী আছিল আমেৰিকান ঔপন্যাসিক মেৰিয়েন উইগিনছ; তেওঁলোক ১৯৮৮ চনত বিবাহপাশত আৱদ্ধ হৈছিল আৰু ১৯৯৩ চনত তেওঁলোকৰ বিবাহ বিচ্ছেদ হৈছিল ১৯৯৭ চনৰ পৰা ২০০৪ চনলৈ তেওঁৰ তৃতীয় পত্নী আছিল এলিজাবেথ ৱেষ্ট; তেওঁলোকৰ মিলান নামৰ এজন পুত্ৰ আছে (জন্ম ১৯৯৭) ২০০৪ চনত তেওঁ এগৰাকী ভাৰতীয়-আমেৰিকান অভিনেত্ৰী, মডেল আৰু আমেৰিকান ৰিয়েলিটি-টেলিভিছন অনুষ্ঠান টপ চেফৰ সঞ্চালক পদ্মা লক্ষ্মীক বিয়া কৰায় বিবাহখন ২ জুলাই ২০০৭ ত সমাপ্ত হৈছিল

২০০০ চনৰ পৰা, ৰুশ্বদিয়ে নিউয়ৰ্ক চহৰৰ "বেছিভাগ ইউনিয়ন স্কোৱেৰৰ ওচৰত" বাস কৰি আহিছে . , "   ",    , 23  2012 (), 25  2012 ().  26  2012. তেওঁ ইংলিছ ফুটবল ক্লাব টটেনহাম হটস্পাৰৰ অনুৰাগী

 তথ্যসূত্ৰ 

বাহ্যিক সংযোগ

শ্ৰেণী:যুক্তৰাজ্যৰ ব্যক্তি
শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:সাহিত্যিক
শ্ৰেণী:বুকাৰ বঁটা বিজয়ী
চলাপথাৰ বৌদ্ধ বিহাৰ (  ) হৈছে থাই স্থাপত্য শৈলীৰে নিৰ্মিত বৌদ্ধ মন্দিৰ আৰু অসমৰ আটাইতকৈ পুৰণি বৌদ্ধ মঠসমূহৰ অন্যতম চলাপথাৰ বৌদ্ধ বিহাৰ অসম ৰাজ্যৰ চৰাইদেউ জিলাৰ চলাপথাৰ শ্যাম গাঁৱত অৱস্থিত এই বৌদ্ধ বিহাৰৰ স্থাপন কৰা হৈছিল ১৯০১ চনত বৌদ্ধ বিহাৰৰ স্থায়ী ভৱন ১৯৯৩ চনত নিৰ্মাণ কৰা হয় এই বৌদ্ধ বিহাৰৰ পৰিসৰত এটা সাংস্কৃতিক কেন্দ্ৰ, এখন পালি বিদ্যালয়, এটা পৰ্যটক বিশ্ৰামাগাৰ, আৰু ৭৩ বছৰৰ পুৰণি চলা জ্ঞানোদয় গ্ৰন্থাগাৰ অৱস্থিত, য'ত বৌদ্ধ ধৰ্মীয় পাঠ, কিতাপ আৰু পাণ্ডুলিপিসমূহ সংৰক্ষিত আছে

দুকুৰিৰো ততোধিক বছৰ ধৰি প্ৰখ্যাত পালি পণ্ডিত ভান্তে ড শাসন বংশ মহাথেৰাই চলাপথাৰ বৌদ্ধ বিহাৰৰ মুখ্য ভিক্ষু আছিল

তথ্য সংগ্ৰহ

বাহ্যিক সংযোগ
    -  ,  
 :   

শ্ৰেণী:চৰাইদেউ জিলা
শ্ৰেণী:ৱিকি লাভ্ছ ডকুমেণ্টশ্যন - অসম অধ্যায়
শ্ৰেণী:বৌদ্ধ মঠ
চলুং বা চলুং পূজা () অৰুণাচল প্ৰদেশৰ চিয়াং জিলা আৰু লোহিত জিলাত থকা আদি জনজাতীয় সমাজৰ এক উৎসৱ চলুং উৎসৱ মূলতঃ কৃষি ভিত্তিক জুলাই আগষ্ট মাহত সচৰাচৰ এই উৎসৱ আদি সকলে অতি পুৰণি কালৰেপৰা সামাজিক আৰু ধৰ্মীয় ৰীতি নীতি, আচাৰ ব্যৱহাৰেৰে পালন কৰি আহিছে

বিৱৰণ
চলুং উৎসৱৰ লগত জড়িত হৈ আছে আদি জনজাতি লোকসকলৰ পৌৰাণিক কাহিনী আৰু জনবিশ্বাস চলুঙৰ অৰ্থ হ'ল মেথোনৰ জাক বা উৎসৱত ভাগ লোৱা মানুহৰ গোট পৌৰাণিক আখ্যান মতে লিটুং বাবু আৰু লিমাং নানে নামৰ মহামাৰীয়ে আদি সমাজৰ বহজনৰ সংহাৰ কৰিছিল ডনীপল নামৰ ভগৱানক তেওঁলোকে মহামাৰীৰ পৰা পৰিত্ৰাণ পাবলৈ প্ৰাৰ্থনা জনাইছিল ডনীপলে তেওঁলোকক চলুং উৎসৱ পাতিবলৈ আদেশ কৰিছিল তেতিয়াৰ পৰাই আদি সমাজত চলুং উৎসৱ আৰম্ভ হয়
দুটা ভিন ভিন উপলক্ষে চলুং উৎসৱ পতা হয় প্ৰথমতে, আগম নামৰ জীৱ জন্তুৰ দেৱতাক পূজা কৰে এই পূজাত ডেকা ল'ৰাবোৰে নৃত্য কৰে আৰু আপং খায় দ্বিতীয়তে, ঝুমখেতি কৰাৰ অন্তত; ইয়াক কোৱা হয় চলুং পনং এইটো সম্পূৰ্ণ কৃষি ভিত্তিক এই উৎসৱটো গাভৰুৰ নৃত্য এই উৎসৱ বিভিন্ন গাঁৱত বিভিন্ন দিনত উদযাপন কৰা হয় এই উৎসৱৰ নিৰ্দিষ্ট দিন বাৰ নাই গাঁওবুঢ়া বা গাঁওসভাৰ মুৰব্বীজনে চলুং উৎসৱৰ নিৰ্দিষ্ট দিন ঠাৱৰ কৰে আৰু সেই অনুসৰি ভিন ভিন গাঁৱত ভিন্ন তাৰিখত এই উৎসৱ পালন কৰা হয় তাৰিখ নিৰ্দিষ্ট হোৱাৰ পাছতেই আৰম্ভ হয় চাউলৰ পৰা তৈয়াৰী আপং প্ৰস্তুত কৰাত সাত দিনীয়াকৈ এই উৎসৱ ধুমধামেৰে পালন কৰা হয় যদিও এই উৎসৱ দহ দিন ধৰি পালন কৰাও দেখা যায়

চলুং উৎসৱৰ আকৰ্ষণ হ'ল পনুং নৃত্য প্ৰথম দিনৰ পৰা পনুং নৃত্য পৰিৱেশন কৰা হয় ১৪-১৮ বছৰীয়া আদি গাভৰুসকলে এই নৃত্যত ভাগ লয় এওঁলোকক পনুং বোলে

সামাজিক দৃষ্টিকোণৰ পৰা দেখা যায় যে চলুং উৎসৱ সুখ সমৃদ্ধিৰ উৎসৱ ঝুমখেতিৰ বাবে মাটি চহায়, বীজ ৰূপণ কৰি আজৰি পৰত সকলো সুখ, কষ্ট পাহৰি আদি জনগোষ্ঠীৰ লোকসকলে চলুং উৎসৱ পাতে

আদিসকলৰ সামাজিক, সাংস্কৃতিক, কৃষি আৰু ধৰ্মীয় ৰীতি নীতি, আচাৰ- ব্যৱহাৰ প্ৰতিফলন স্পষ্ট ৰূপত প্ৰকাশ পায়- মেঠোন আৰু গাহৰি বলি দিয়া কাৰ্যৰ যোগেদি শস্যৰ দেৱী কিনে নানেক চলুং উৎসৱ ধৰ্মীয় পৰম্পৰাৰে পূজা কৰা হয় যদিও অন্যান্য দেৱ-দেৱীলৈকেও পূজা ভাগ আগবঢ়োৱা হয়

তথ্য সংগ্ৰহ

শ্ৰেণী:অৰুণাচল প্ৰদেশ
শ্ৰেণী:ভাৰতৰ উৎসৱসমূহ